
Rizik od potresa za Hrvatsku: pregled istraživanja i postojećih procjena sa 
smjernicama za budućnost 


Iz pozicije glavnog izvršitelja za procjene rizika od potresa za Hrvatsku, napravljen je 
pregled brojnih i metodološki različitih procjena rizika, uključujući nepovezane pojedinačne 
inicijative. Cilj rada je pozicionirati i osvrnuti se na doprinose svake od procjena, ali i upozoriti 
na manjkavosti odnosno ograničenja. Opisana je i uobičajena metodologija analizirajući 
svaki od faktora seizmičkog rizika, dajući pregled sadašnjeg stanja istraživanja u Hrvatskoj 
| u Svijetu te nudeći smjernice za daljnje strateško djelovanje jer svi postojeći rezultati 
ističu potres kao neprihvatljiv rizik za Hrvatsku. 


Ključne riječi: 


rizik od potresa, seizmički hazard, izloženost, oštetljivost, strategija, umanjenje posljedica 





Subject review 


Josip Atalić, Marta Šavor Novak, Mario Uroš 





Seismic risk for Croatia: overview of research activities and present assessments 
with guidelines for the future 


An overview of numerous methodologically different risk assessments, including sporadic 
individual initiatives, is presented from the perspective of a leading expert for earthquake risk 
assessments for Croatia. The aim of the paper is to evaluate and discuss contributions of each 
of the assessments, but also to caution about their deficiencies ie. limitations. A common 
methodology for estimating seismic risk is described by analysing each of its factors, by providing 
an overview of current research in Croatia and worldwide, and by offering guidelines for further 
strategic actions, as all existing results reveal that earthquake is an unacceptable risk for Croatia. 

Uberblick iiber die Erdbebenrisikoforschung und -Bewertung fiir Kroatien mit 
Leitlinien fur die Zukunft 


Ausgehend von der Position des Hauptausfuhrenden fur Erdbebenrisikobewertungen 
fur Kroatien wurde ein Uberblick liber zahlreiche und methodisch unterschiedliche 
Risikobewertungen einschliefslich nicht verbundener Einzelinitiativen gegeben. Ziel 
der Arbeit ist es, die Beitrage der einzelnen Bewertungen zu positionieren und auf sie 
einzugehen, aber auch auf die Mangel und Einschrankungen hinzuweisen. Es wird die 
ubliche Methodik beschrieben, indem die einzelnen seismischen Risikofaktoren analysiert 
werden, ein Uberblick diber den aktuellen Stand der Forschung in Kroatien und weltweit 
gegeben wird und Leitlinien fur weitere strategische Malšnahmen bereitgestellt werden, da 
alle vorliegenden Ergebnisse das Erdbeben als inakzeptables Risiko fur Kroatien betonen. 


Schlusselworter: 
Erdbebenrisiko, Erdbebengefahr, Exposition, Schadensempfindlichkeit, Strategie, Schadensminderung 

1. Uvod 


Pristupanjem Europskoj uniji Hrvatska je preuzela mnoge 
obveze što je uključivalo i obveze iz područja upravljanja rizicima 
od katastrofa. U skladu s člankom 6. Odluke 1313/2013/ 
EU Europskog parlamenta i vijeća od 17. prosinca 2013. o 
mehanizmu Unije za civilnu zaštitu, zemlje članice su morale 
do 22. prosinca 2015. dostaviti sažetak procjene rizika od 
katastrofa Europskoj komisiji (EK). Hrvatska Vlada je 2014. 
godine donijela Odluku kojom su pokrenute procedure prema 
ostvarenju zadanih ciljeva, pri čemu su pozvane sve relevantne 
institucije u Hrvatskoj za pojedini rizik i izabrani su izvršitelji 
za pojedine rizike. Građevinski fakultet Sveučilišta u Zagrebu 
preuzeo je odgovornost i postao glavni izvršitelj za izradu 
procjene rizika od potresa. Tijekom 2015. godine je napravljen 
početni korak odnosno izrada Procjene rizika od katastrofa u 
Republici Hrvatskoj — rizik od potresa [1] (opisana u poglavlju 
3.4), pri čemu je rizik od potresa, uz poplave i požare, vrednovan 
kao neprihvatljiv za Hrvatsku. Proces upravljanja rizicima 
je nastavljen pa je tijekom 2018. godine izrađena Procjena 
sposobnosti upravljanja rizicima za Republiku Hrvatsku te 
ažuriranje i nadopune procjena rizika od katastrofa za Republiku 
Hrvatsku — potres [2] (opisano u poglavlju 3.8). 

Rad na procjenama rizika od potresa u Hrvatskoj nije započeo 
zahtjevima Europske komisije, ali činjenica je da se, za razliku 
od ostalih ugroženih država u Europi, njime bavilo periodički 
i nesustavno, što je predstavljalo veliki problem u radu na 
procjenama. Trenutačačno je dostupan niz različitih procjena s 
različitim pristupima i metodologijom, izrađene od stručnjaka 
različitih struka, pa je stoga jedan od ciljeva ovog rada napraviti 
pregled svih postojećih procjena rizika u Hrvatskoj (poglavlje 3.) 
radi kritičkog osvrta na doprinose svake od njih i međusobnog 
pozicioniranja. Osim procjena, dana je i šira perspektiva na 
ostale pojedinačne aktivnosti ističući brojne izazove (probleme) 
s kojima smo u Hrvatskoj suočeni. Postojeći problemi su 
ozbiljna prepreka pouzdanijim (preciznijim) procjenama rizika 
od potresa i na njima je potrebno kontinuirano raditi kako bi se 
postavio temelj kvalitetnim odlukama/strategiji za umanjenje 
posljedica (također zahtjev EK). Stoga su dane i smjernice 

Slika 1. Epicentri potresa u Hrvatskoj od 373 prije Krista do 2015. [4, 5] 

za buduća djelovanja na osnovi pregleda trenutačnog stanja 
istraživanja (trendova) u Hrvatskoj i u svijetu analizirajući svaku 
od komponenti seizmičkog rizika. Bitno je istaknuti da, unatoč 
nepouzdanostima, sve procjene rizika govore o katastrofalnim 
posljedicama, koje se zasad uglavnom ignoriraju, a Hrvatska ih 
samostalno teško može prevladati. Nažalost, aktivnosti kojima 
bi se umanjivale posljedice potresa su pojedinačne i minimalne, 
kao i razvoj svijesti o riziku od potresa unatoč naporima poput 
VII. konferencije Hrvatske platforme za smanjenje rizika od 
katastrofa (jedna od pozitivnih inicijativa) na kojoj je zaključno 
istaknuto da je potres neprihvatljiv rizik za Hrvatsku [3]. 
Uvid o potencijalnim štetama se može dobiti osvrtom na 
povijesne podatke, jer se potresi obično na nekom području 
ponavljaju. U Hrvatskoj su zabilježena dva katastrofalna potresa 
intenziteta X* MCS ljestvice (Mercalli-Cancani-Sieberg) i to 361. 
godine na otoku Pagu (kada je grad Cissa propao u more) i 1667. 
godine u Dubrovniku (kada je poginulo 3.000 ljudi) te 21 potres 
stupnja IX. Slika 1 prikazuje epicentre svih zabilježenih potresa 
u Hrvatskoj od 373. godine pr. Kr. do 2015. godine s istaknutim 
najvećim magnitudama [4]. Da se potresi ne događaju samo u 
povijesti, potvrđuju 36.733 evidentirana potresa u Hrvatskoj i 
okolici, od 2006. do 2015. godine, od čegaihje 37 bilo magnitude 
od 4,0 do 4,9 [5]. 
Zadnje značajnije posljedice od potresa u Hrvatskoj su nastale 
nakon potresa magnitude M, = 6,0 prema Richteru 1996. godine 
kod Stona [6] za koji se procjenjuje da je bio intenziteta VIll* MCS 
ljestvice. Tada je samo u manjem gradu poput Stona i njegovoj 
okolici (na površini od 400 km“) oštećeno oko 1.900 građevina 
(slika 2.a i 2.b). Potres u Stonu je jasno upozorio na izazove 
za sustav prilikom većih katastrofa, što se posebice odnosi 
na procjene oštećenja nakon potresa (unatoč izvrsnoj reakciji 
inženjera [7]) i dugotrajni oporavak (nužno dugotrajno zbrinuti 
ljude). Budući da je to bilo poslijeratno razdoblje, nije se iskoristila 
prilika za razvijanje svijesti o potresima i preventivnom djelovanju 
za buduće potrese, posebice u nekom od većih gradova [8]. Zadnji 
razarajući potres u nekom od većih gradova je bio 1880. godine u 
Zagrebu intenziteta VIll* MCS ljestvice s epicentrom na području 
Medvednice. Razoren je bio veliki dio grada, gotovo sve zgrade su 
pretrpjele neko oštećenje (službeno prijavljeno oštećenje 1.758 
kuća), a oko 13 % zgrada se srušilo (slika 
2.c i 2.d). Zagreb je tada imao manje od 
30.000 stanovnika, a mnogo ih se iselilo s 
obzirom na mogućnosti i hladnu zimu [9]. 
Iseljavanje je danas jedan od velikih 
problema u Hrvatskoj, a još jedan 
katastrofalni potres, koji bi uništio dio 
stambenog fonda i/ili radna mjesta, 
mogao bi ga znatno dodatno stimulirati, 
ali i narušiti krhku — ekonomsku 
(gospodarstvo) te društvenu i političku 
stabilnost države[10]. Nameće se pitanje 
o spremnosti, sposobnosti i kapacitetima 
Pa oi sustava u slučaju potresa u nekom od 
većih gradova poput Zagreba, Splita, 

Slika 2. a) i b) Oštećenja nakon potresa u Stonu [6]; c) i d) Oštećenja nakon zagrebačkog potresa [9] 


Rijeke ili Dubrovnika. Nisu potrebne detaljne analize da bi se 
zaključilo kako, unatoč radu i zalaganju, u Hrvatskoj ne postoje 
dovoljni kapaciteti za brzu reakciju nakon potresa (spašavanje i 
zbrinjavanje ljudi, procjene oštećenja građevina i slično), iako su 
okviri sustava odgovora uspostavljeni. Postavljanje sustava koji 
bi osigurao brži oporavak zajednice jošje izazovnije, što se moglo 
uočiti prilikom nedavnih poplava u istočnoj Slavoniji (Gunja, 
2014.) i reakcija poput Zakona o saniranju posljedica katastrofe 
na području Vukovarsko-srijemske županije (NN 77/14). Unatoč 
tadašnjim značajnim štetama, one bi bile Znatno manje od šteta 
koje se mogu očekivati prilikom djelovanja razornih potresa 
poput nedavnih potresa u Italiji (LAquila 2009. [11], Emilia 
Romagna 2012. [12], središnji Apenini 2016. [13]), pri čemu 
govorimo o štetama reda veličine državnog proračuna Hrvatske. 
Štoviše, i istraživanja u svijetu upozoravaju na potencijalno velike 
probleme država poput Hrvatske, a u posljednjim desetljećima 
je uočen trend povećanja gospodarskih i društvenih gubitaka 
diljem svijeta [14, 15]. Primjerice, 2011. godine je gotovo dvije 
trećine ekonomskih gubitaka nastalo zbog geofizičkih događaja 
(uglavnom razornih potresa). Korisno bi bilo naučiti na iskustvu 
danas vodećih država u području strategija i mjera smanjenja 
rizika od potresa (primjerice Japan, Novi Zeland, Čile, SAD, Italija, 
Grčka i slično), koje su uglavnom retroaktivno djelovale (kroz 
značajna ulaganja), nakon što su pretrpjele znatne gubitke [16]. 
| na ovim se prostorima intenzivnije djelovalo tek nakon razornih 
potresa (Skopje 1963., Banja Luka 1969., Crna Gora 1979.) [17], 
ali kao da se sve brzo zaboravlja unatoč činjenici da su posljedice 
bile velike i unatoč novim upozorenjima iz susjednih, po fondu 
građevina nama donekle sličnih država poput Italije. 

Nažalost, svenavedenosečininedovoljnim zabolju osviještenost 
O potresima u Hrvatskoj što se može 
uočiti po interesu javnosti koja se svodi 
na kratkotrajnu reakciju (najčešće samo 
komentari) nakon djelovanja potresa 





djelovanje prije nego što se suočimo s posljedicama još jednog 
razornog potresa [8]. 


2. Metodologija 


Kao uvod u pregled aktivnosti na procjenama rizika u Hrvatskoj 
ukratko će se definirati osnovni pojmovi i opisati uobičajena 
metodologija na osnovi kratkog pregleda stanja u državi, ali i 
osvrta na relevantna istraživanja u svijetu. Općenito se pojam 
rizika široko koristi i različito definira, a i pojam rizika od potresa 
ima različite definicije od različitih ustanova poput EERI (eng. 
Earthquake Engineering Research Institute), UNISDR (eng. United 
Vations Office for Disaster Risk Reduction) i slično. Ipak, rizik od 
potresa najčešće se definira kao kombinacija samih posljedica 
događaja i odgovarajuće vjerojatnosti njihove pojave [18]. 
Procjena seizmičkog rizika najčešće polazi od očekivanog 
oštećenja postojećeg fonda građevina temeljem kojeg se 
proračunavaju moguće opasnosti za ljudsko zdravlje i život te 
odgovarajući financijski gubici zbog nastale štete [19]. Zato 
je kad se uspostavlja model seizmičkog rizika iznimno važno 
obuhvatiti, osim seizmičke opasnosti/hazarda (primjerice 
vjerojatnost premašivanja određene razine podrhtavanja tla 
uslijed mogućih potresa u budućnosti), izloženost izgrađenog 
okoliša (primjerice popis imovine izložene hazardu) te pridružiti 
odgovarajuću razinu fizičke oštetljivosti (eng. vulnerability) 
pojedinim tipovima građevina (vjerojatnost oštećenja ili 


gubitaka uslijed određene razine seizmičkog intenziteta). Znači, 
seizmički rizik se može kvantitativno izraziti u obliku konvolucije 
individualnih faktora (slika 3.): seizmičkog hazarda, izloženosti i 
oštetljivosti [20]. 


Extended 





Vasko Mledasvi zirong 


pri kojem smo osjetili podrhtavanje. : | ; sig sha ska 
Također, kad se javno raspravlja o SEIZMIČKI HAZARD IZLOŽENOST OŠTETLJIVOST 
energetskoj obnovi ili —održavanju Slika 3. Faktori koji čine rizik od potresa [20] 


građevina (primjerice mostova), potresna 

otpornost se najčešće i ne spominje. Niti nova nacionalna 
strategija (u izradi) ne prepoznaje rizik od potresa, pa zasad 
teret ublažavanja posljedica ostaje na pojedincima koji kroz 
pojedinačne aktivnosti (projekte, studije i slično) pokušavaju 
djelovati. Djelovanje potresa ne možemo spriječiti, ali srećom 
još uvijek imamo vremena (priliku) za strateško preventivno 


2.1. Seizmički hazard (opasnost) 


Seizmički hazard ili potresna opasnost obuhvaća potencijalno 
razorne učinke potresa (primjerice podrhtavanje tla, likvefakcija, 
odroni i slično) na promatranoj lokaciji [21]. Izražava se 
statističkom vjerojatnošću premašivanja odabranog parametra 

Slika 4. Očekivana horizontalna vršna ubrzanja tla tipa A (čvrsta stijena) za povratno razdoblje od 475 godina: a) na karti hazarda Europe [23]; 
b) na karti potresnih područja u Hrvatskoj [24]; c) Linije rasjeda u Hrvatskoj [5] 


u zadanom razdoblju, a može se procjenjivati determinističkim 
i probabilističkim postupkom. Za parametar kojim se opisuje 
potresno djelovanje stručnjaci najčešće primjenjuju očekivano 
horizontalno ubrzanje tla (jednostavno povezuju sa silama koje 
djeluju na građevinu tijekom potresa), a u javnosti se najčešće 
primjenjuju različite ljestvice intenziteta potresa (već spomenuta 
MCS ili Richterova ljestvica). 

Uzroci potresa se najčešće povezuju s globalnom teorijom 
tektonskih ploča, što se u Hrvatskoj veže s podvlačenjem 
jadranske mikroploče pod dinaride, kao posljedice kretanja 
afričke ploče u odnosu na euroazijsku [22] čime se definira 
mediteransko-transazijski pojas visoke seizmičke aktivnosti 
(slika 4.a). Prikazana karta hazarda je rezultat istraživanja 
EU projekta SHARE (2013.) kojem je cilj bio definiranje 
euromediteranskog modela seizmičkog hazarda (ESHM13) [23] 
na temelju povijesnih potresai probabilističkih procjena za regiju. 
Istraživanja seizmičnosti su kontinuirana pa se mogu istaknuti i 
projekti koji su prethodili GSHAP (1999.) i SESAME (2002.), ali 
i projekt u kojem se nastavljaju - SERA (detaljnije u 3.9). Treba 
istaknuti i NATO projekt vezan za ovo područje: Harmonization 
of Seismic Hazard Maps in the Western Balkans, BSHAP |-Il 
(2007.-2014.), ali i prije je postojalo nekoliko inicijativa sa 
sličnom namjerom (detaljnije u 3.1). 

Za procjenerizikau Hrvatskoj uglavnomsekoristekarteseizmičkog 
hazarda [24] izrađene na temelju opažene seizmičnosti na 
teritoriju Hrvatske i susjednim područjima koristeći raspoložive 
podatke o potresima (povijesni potresi i uređajima zabilježeni 
potresi) i rasjedima. Složeni seizmički proračuni i karte potresne 
Opasnosti u Hrvatskoj izrađeni su u Geofizičkom odsjeku 
Prirodoslovno-matematičkoga fakulteta Sveučilišta u Zagrebu, 
obrazovnoj i znanstvenoistraživačkoj ustanovi koja je središte 
izvrsnosti o pitanjima seizmičkog hazarda u Hrvatskoj. Karte su 
objavljene 2011. godine (dostupno na adresi: http:/seizkarta.gfz. 
hr) te uvrštene u hrvatski Nacionalni dodatak europskih norma za 
projektiranje potresne otpornosti konstrukcija (Eurokod 8, HRN 
EN 1998-1:2011/NA:2011). Na slici 4.b jedna od karata potresnih 
područja koja prikazuje horizontalna vršna ubrzanja lap) tla tipa A 
(čvrsta stijena) za povratno razdoblje od 475 godina (vjerojatnosti 
premašaja 10 % u 50 godina). 


Prikazane karte na slici 4.a i 4.b probabilistički definiraju hazard 
obuhvaćajući sve moguće izvore potresa (primjerice različitih 
rasjeda — slika 4.c) i njihov utjecaj na lokaciju, a takozvanim 
determinističkim pristupom definirali bi se pojedinačni scenariji, 
odnosno izvor potresa (primjerice neki od povijesnih potresa ili 
maksimalni vjerojatni događaj). Probabilistički pristupi najčešći 
su prilikom usporedbi različitih područja izloženih potresu 
(primjerice regija) ili pri usporedbi s drugim rizicima (primjerice 
poplavama) analizirajući parametre različitih gubitaka [25]. 
Deterministički pristup češće se primjenjuje za pripremu 
interventnih službi, podizanje svijesti o riziku od potresa i slično. 
Neovisno 0 različitim pristupima koji se mogu kombinirati i koji 
moraju biti usklađeni, najvažnije je primjenjivati sve raspoložive 
podatke (multidisciplinarnost) jer je kvaliteta i pouzdanost 
procjene hazarda usko povezana s kvalitetom i pouzdanosti 
ulaznih podataka. Stoga je na razini države bitno predvidjeti 
i osigurati kontinuirana i adekvatna ulaganja u seizmološka, 
geološka, geotehnička i seizmotektonska istraživanja kako 
bi se hazard što preciznije (pouzdanije) definirao. Primjerice, 
povećanjem gustoće mreže seizmografskih i akcelerografskih 
postaja znatno bi se unaprijedila razina poznavanja seizmičnosti, 
a detaljnija karta rasjeda omogućavala bi identifikaciju aktivnih 
i neaktivnih rasjeda te procjenu seizmotektonskog potencijala 
rasjeda. Bitno je istaknuti da prikazane karte (slika 4.a i 4.b) 
definiraju potresnu opasnost na razini osnovne stijene koja vrlo 
često nije na površini već se iznad nje nalaze površinski slojevi 
tla (debljine nekoliko metara do nekoliko stotina metara) koji pak 
moguznačajnomodificiratipotresnodjelovanje.Mikrozoniranjem 
(upravo se mjestimično provodi [27]) omogućilo bi se preciznije 
definirati utjecaj površinskih slojeva tla iznad osnovne stijene na 
potresno djelovanje i tako bi potresna opasnost bila utvrđena 
na površini, što bi značajno smanjilo nepouzdanosti i povećalo 
kvalitetu procjena rizika. Takoder, valja napomenuti kako je 
praksa u svijetu da se ovakve karte potresnih područja (slika 4) 
periodički revidiraju i nadopunjavaju otprilike svakih 5 godina na 
temelju novih spoznaja o seizmičnosti, što znači da karte polako 
postaju zastarjele. Primjerice, karta potresnih područja (slika 4.b) 
Napravljena je na temelju više od 40.000 potresa, a od 2011. se 
U prosjeku u Hrvatski katalog potresa [28] godišnje unosi više od 

10.000 potresa. Revidirana karta potresne opasnosti zasigurno 
bi pridonijela povećanju pouzdanosti procjene seizmičkog 
hazarda na nivou osnovne stijene. Brojne su dodatne aktivnosti 
koje je potrebno predvidjeti, poput odabira reprezentativnih 
atenuacijskih relacija [26], izrada modela seizmičnosti i slično, 
posebice zato što sva postojeća istraživanja jasno svrstavaju 
Hrvatsku u jednu od ugroženijih država u Europi. Ipak, unatoč 
svemu, hazard (opasnost) možemo smatrati relativno dobro 
definiranim u odnosu na ostale faktore seizmičkog rizika (slika 
3) u državi. 


2.2. Izloženost fonda građevina 


Izloženost se može definirati kao razmjer ljudske aktivnosti 
(primjerice prisutnost građevina) u područjima izloženim 
seizmičkom hazardu. Najvažniji dio podataka o izloženosti 
odnosi se na popis postojećih zgrada (fond) koji značajno 
doprinosi društvenom i ekonomskom riziku [29]. Na popis 
zgrada se veže popis stanovnika, način korištenja (stambene, 
industrijske, kritična infrastruktura itd.), trošak zamjene zgrada 
(temelj proračuna financijskih gubitaka) i slično. Fond zgrada 
se uobičajeno opisuje odabranom taksonomijom pomoću koje 
se pojedine značajke (primjerice godina izgradnje, materijal, 
konstrukcijski sustav, dimenzije, visina, katnost, pozicija u bloku, 
nastanjenost i drugo), obuhvaćaju na ujednačen način, tako da 
se može provesti jednoznačna klasifikacija. 

Pregledom svjetskih istraživanja može se ustanoviti da države 
uglavnom razvijaju svoju taksonomiju ovisno o specifičnoj 
tipologiji gradnje u pojedinoj državi, a često su vezane i za 
police osiguranja. Među najpoznatijim je US FEMA HAZUS [30] 
za koji se može reći da je postavio standarde, u južnoj Americi 
se koristi CAPRA, RiskScape na Novom Zelandu, ER2 u Kanadi 
[311i slično, a mora se spomenuti i World Housing Encyclopedia 
(WHE) [32]. Za područje Europe je nužno istaknuti RISK-UE 
projekt [33] i inicijativu GEM (Global Earthquake Model) koja 
razvija globalno primjenjiv sustav za opis zgrada (GEM Basic 


Dwellings belonging 
to each building class [%] 

Building Taxonomv) za sve države [34]. Unutar GEM inicijative 
za klasifikaciju se koristi 13 osnovnih atributa, a razvijena je i 
aplikacija koja se primjenjuje prilikom pregleda zgrada. GEM 
platformi je cilj globalna primjenjivost i kontinuirani rad na svim 
komponentama rizika (detaljnije u nastavku), ali i nekim od 
ostalih rizika (poplave, uragani, požari i slično). 

Definiranje izloženosti u Europi je bio i cilj projekt NERA 
(Network of European Research Infrastructures for Earthquake 
Risk Assessment and Mitigation) kojim je zahvaćeno i područje 
Hrvatske [35]. U projektu su prikupljani svi dostupni podaci 
(primjerice statistički podaci o stambenim jedinicama, podaci iz 
katastra, financijska izvješća i slično), a pokazalo se da su podaci 
za područje Hrvatske vrlo manjkavi ili nedostupni. Stoga se 
klasifikacija i zastupljenost tipova građevina (slika 5) napravila 
pregledom Google Street View aplikacije i temeljem upitnika 
koje su ispunjavali hrvatski građevinski stručnjaci. U konačnici 
su podaci sistematizirani i prikazani na jedinstven način kroz 
Global Exposure Database [36, 37] koristeći GEM taksonomiju. 
Inicijativa prikupljanja podataka za Hrvatsku je nastavljena i 
u nešto sveobuhvatnijem projektu SERA u kojem sudjeluju i 
stručnjaci iz Hrvatske (detaljnije u 3.9). 

Nažalost, spomenutim inicijativama na globalnoj razini 
nedostaje potpora lokalne razine koja bi omogućila osnovne 
podatke poput broja zgrada do znanja o lokalnim posebnostima. 
Općenito se može zaključiti da je u Hrvatskoj izloženost vrlo 
slabo definiran parametar, odnosno da nedostatak baza s 
karakteristikama postojećeg fonda građevina predstavlja 
ozbiljnu prepreku na putu prema pouzdanijoj ocjeni seizmičkog 
rizika. Štoviše, rad na definiranju izloženosti je gotovo potpuno 
zanemaren pa zasad postoje samo pojedinačne inicijative poput 
one u Zagrebu (poglavlje 3.5) i Osijeku (poglavlje 3.6) gdje se u 
suradnji sa sveučilištima odnosno građevinskim fakultetima 
provode istraživanja i klasifikacija stambenog fonda. Kao 
primjer se može izdvojiti karta (slika 6.a) gdje je postojeći fond 
zgrada u Zagrebu grubo kategoriziran (podijeljen) s obzirom na 
karakteristične tipove građevina (nosivih konstrukcija), način 

Slika 5. Rezultati iz projekta NERA: a) Broj stambenih građevina dobivenih iz nacionalnih statističkih podataka, b) Zastupljenost stambenih 
jedinica po tipovima građevina u Hrvatskoj prema procjeni stručnjaka [35] 

Slika 6. a) Područja karakterističnih tipova građevina u gradu Zagrebu s izdvojenom karakterističnom građevinom [8]; b) Dijagram rasta grada 


Zagreba [39] 


gradnje, razdoblja izgradnje (slika 6.b) i slično [38]. Takvi podaci 
su vrlo bitni jer se tijekom povijesti način gradnje mijenjao ovisno 
o razvoju tehnologija građevinskih konstrukcija, spoznajama o 
karakteristikama tla, urbanističkim spoznajama o uređivanju 
prostora, potrebama za građevnim prostorom i slično. Unutar 
grube kategorizacije razvoja grada napravljeno je i detaljnije 
razvrstavanje po karakterističnim tipovima zgrada (primjerice 
Jugomont JU-60 - slika 6.a, zgrade izgrađene tunelskom 
oplatom, stambeni blokovi i slično) tijekom ažurirane procjene 
rizika (detaljnije u 3.8). Tada je definirano 14 karakterističnih 
tipova, a unutar Studije za saniranje posljedica potresa 
(poglavlje 3.5) napravljena je još detaljnija kategorizacija na 42 
tipa. Osim navedenog, još je jedino za grad Osijek napravljena 
kategorizacija na 15 tipova (detaljnije u 3.6), a u pravilnicima 
propisanim procjenama rizika od katastrofa (detaljnije u 3.3) 
uglavnom se radi vrlo gruba podjela do 5 tipova. 

Nažalost, pojedinačni napori teško _ mogu nadomjestiti 
što se unutar statističkih podataka ne obrađuju podaci o 
konstrukcijskim sustavima građevina (nisu predviđeni ni u 
novom popisu stanovništva 2021. godine). Štoviše, ioni dostupni 
općeniti podaci (godina izgrađenosti, katnost, kvadratura i 
slično) odnose se na stambene jedinice, a ne na građevine. Bitno 
je istaknuti i neke specifičnosti za Hrvatsku poput vrlo slabo 
dokumentiranih rekonstrukcija koje znatno utječu na ponašanje 
konstrukcije pri djelovanju potresa (primjerice uklanjanje zidova 
prizemlja u prodajnim prostorima). Također, treba istaknuti velik 
broj nezakonito izgrađenih ili rekonstruiranih zgrada (u Hrvatskoj 
je zaprimljeno više od 900.000 zahtjeva za legalizaciju), što nije 
uobičajeno u EU. 

Zasad u Hrvatskoj postoji nekoliko aktivnih projektnih prijedloga 
od kojih se očekuje da pokrenu trenutačnu situaciju (detaljnije 
u poglavlju 4.). Možda najznačajnija inicijativa je vezana za 
klasifikaciju zgrada za grad Zagreb u obliku pilot-projekta 
za cijelu Hrvatsku. Sve inicijative imaju istu poveznicu, a to je 
sustavna izrada kvalitetne baze podataka s karakteristikama 
fonda postojećih građevina. Nisu posebice isticane građevine 
kritične infrastrukture koje predstavljaju dodatni veliki problem 
i često nisu obuhvaćene analizom stambenog fonda jer su 
specifične te se najčešće usmjeravaju na pojedinačne analize. 
Može se zaključiti da je nedostatak pouzdanih podataka o 
fondu građevina jedan od najvećih izazova u procjenama rizika 


od potresa jer predstavljaju ključni element (ulazni podatak) za 
procjene [8, 10]. 


2.3. Fizička oštetljivost izloženih građevina 


Fizička oštetljivost se može definirati kao podložnost izloženih 
građevina učincima potresa (oštećenjima), a cilj njene procjene 
je odrediti vjerojatnost pojave zadane razine oštećenosti 
kod određenog tipa građevine zbog djelovanja potresa. 
Danas je mogućnost njenog kvantificiranja prepoznata kao 
vrlo značajna za određivanje pouzdanih modela procjene 
ekonomskih i društvenih gubitaka zbog budućih potresa [19]. 
U suvremenim procjenama rizika najčešće se razina fizičke 
oštetljivosti građevina opisuje pomoću krivulja oštetljivosti 
(engl. Vulnerability curves), često definiranih kao vjerojatnost 
gubitaka za određenu razinu djelovanja potresa, i/ili pomoću 
krivulja vjerojatnosti oštećenja često zvanih krivulje ranjivosti 
(engl. Fragility curves) koje označuju vjerojatnost prekoračenja 
određenih graničnih stanja, npr. fizičkih oštećenja, za odredenu 
razinu djelovanja potresa. Krivulje oštetljivosti se mogu odrediti 
iz krivulja vjerojatnosti oštećenja povezujući očekivana fizička 
oštećenja zgrada s nastalom štetom (primjerice materijalnom) 
upotrebom funkcija posljedica (opisuju vjerojatnosti gubitaka 
koji su ovisni o stanju oštećenja). 

Tijekom povijesti su se razvile različite metode za procjenu fizičke 
oštetljivosti koje se mogu podijeliti na empirijske i analitičke (oba 
pristupa se mogu upotrijebiti i u različitim hibridnim metodama) 
te pristup baziran na inženjerskoj procjeni stručnjaka. Metode 
procjene oštetljivosti uglavnom modeliraju oštećenje na 
diskretnoj ljestvici oštećenja uobičajeno koristeći tri do šest 
kategorija [40, 41]. Najčešće je korištena EMS98 ljestvica [42] 
s kategorijama oštećenja od | do V (tablica 1.), pri čemu se vrlo 
grubo definiraju oštećenja konstrukcijskih i nekonstrukcijskih 
elemenata te opasnosti za sigurnost korisnika (opisi oštećenja 
u tablici su skraćeni). 

U empirijskim postupcima često se upotrebljavaju ljestvice 
(tablice, matrice i slično) oštećenja temeljene na statističkim 
podacima raspoloživim zahvaljujući pregledima i istražnim 
radovima nakon razornih potresa. Postupni razvoj empirijskih 
metoda obuhvaćao je primjerice matrice vjerojatnosti (slika 7.a) 
oštećenja [43, 44), indekse oštetljivosti [45, 46] te kontinuirane 

Tablica 1. Kategorije oštećenja prema EMS98 ljestvici [42] 


Blago oštećenje 


Značajno oštećenje 

Otkazivanje 








zidane 


zanemarivo 
konstrukcijsko oštećenje 
i blago nekonstrukcijsko 
oštećenje 


blago konstrukcijsko. 
oštećenje i umjereno 
nekonstrukcijsko 
oštećenje 








krivulje oštetljivosti utemeljene na podacima o oštećenjima 
[47, 48] i sustavnim pregledima [49]. Slika 7.a prikazuje primjer 
kvalitativnog opisa broja oštećenih građevina (“Few“ — “neke“; 
“Many“ — “mnoge“; “Most“ — “većina“) za pet razina oštećenja (1 
- 5) ovisno o intenzitetu potresa (V — XII) koji je prema EMS-98 
ljestvici pridružen kategoriji oštetljivosti C (primjerice to mogu 
biti zgrade s nearmiranim zidem koji su dobro povezani AB 
pločom, inače je A — najveća, F - najmanja ranjivost). 

U analitičkim postupcima ljestvica oštećenja se odnosi 
na mehanička svojstva povezana s graničnim stanjima 
zgrada (primjerice kapacitet međukatnog pomaka), polazeći 
od numeričkih modela za simulaciju seizmičkog odziva 
konstrukcija na povećane razine gibanja temeljnog tla. Takvi 
pristupi obuhvaćaju primjerice analitički izvedene krivulje 
ranjivosti i matrice vjerojatnosti oštećenja [50, 51], metode 
utemeljene na mehanizmu sloma [52], metode utemeljene 
na spektru kapaciteta [43] i metode potpuno utemeljene na 
pomacima [53]. Slika 7.b prikazuje primjer krivulja vjerojatnosti 
oštećenja za četiri stanja oštećenja uključujući histogram 
oštećenja za intenzitet potresa (im). Stanja oštećenja su 
definirana ds. = nema oštećenja, ds, = blago oštećenje, ds, 
= umjereno oštećenje, ds. = blizu sloma, ds, = slom prema 
[54]. Svakom krivuljom određena je vjerojatnost dostizanja 
određene razine  oštećenjosti ovisno _ o promatranom 
intenzitetu potresnog djelovanja. U prikazanom primjeru za 

odabrani intenzitet potresa (siva linija) vjerojatnost je oko 
7 % da neće biti oštećenja (plavi stupac), oko 42 % zgrada da 
će biti umjerena oštećenja (zeleni stupac), oko 34 % da će biti 
umjerena oštećenja (žuti stupac), oko 8 % da će biti vrlo teško 
oštećenje (narančasti stupac) te oko 9 % da će doći do sloma 
(crveni stupac) - udaljenosti između dviju susjednih krivulja. 
Treba napomenuti da djelovanje potresa može biti opisano 
različitim mjerama intenziteta kao što su vršno ubrzanje/ 
brzina/pomak tla te spektralno —ubrzanje/brzina/pomak. 
Krivulje se uglavnom opisuju funkcijom lognormalne distribucije 
vjerojatnosti, iako ta distribucija nije nužno najprikladnija u svim 
slučajevima. Detaljne smjernice za razvoj krivulja vjerojatnosti 
oštećenja i oštetljivosti analitičkim pristupom mogu se naći u 
[54], a sistematizacija i kritički osvrt na dobivanje krivulja u [55, 
56]. 

Iz priloženog se može uočiti da postoji mnogo različitih pristupa 
i metodologija za procjenu fizičke oštetljivosti građevina, pa 
je pri odabiru važno razmotriti uvjete u gradu/fregiji/državi 
za koji se uspostavlja model rizika, posebice vodeći računa 
o lokalnom fondu građevina, ali i najnovijim spoznajama o 
hazardu promatranog područja te postojećim podacima o 
prošlim potresima. Analitički pristup ocjenjivanju ranjivosti 
ima veliku prednost u tome što je neovisan o dostupnosti 
podataka o oštećenjima nakon potresa. S obzirom na to da su 
U Hrvatskoj, unatoč relativno velikoj seizmičnosti, dostupni 


ds, 1IM) 


2 
Ka 


BD # d21 11) 
——— POSE ds21 IMI 
= PDS 2 1531 1MI 
= FD e dsa | kil 


P(DS 


ds da ds, ds, ds, DS/im 


Slika 7. a) Primjer matrice oštečenja [1], b) Primjer krivulja vjerojatnosti oštećenja (ranjivosti) za razne kategorije oštečenja [54] 

Slika 8. Primjer detaljne analize karakteristične građevine [64] 


podaci o oštećenjima zbog potresa prilično ograničeni, primjena 
suvremenih analitičkih postupaka za ocjenjivanje ranjivosti čini 
se prikladnim i učinkovitim odabirom za domaća istraživanja 
seizmičkog rizika i procjene gubitaka zbog potresa [1]. 

Bitno je istaknuti da se opisane metode uglavnom primjenjuju 
za određenu tipologiju (više sličnih zgrada) koja se najčešće 
kategorizira po materijalu (primjerice nearmirano _zide, 
armiranobetonske, čelične i slično), konstrukcijskom sustavu 
(primjerice zidni, okvirni, dvojni i slično) i broju katova (primjerice 
1 kat, 2 kata, 3-5 katova, više od 6 katova i slično), a ovisno 
o dostupnim podacima kategorizacija može biti i detaljnija 
(primjerice meki prvi kat). U prethodnom poglavlju je istaknut 
primjer kategorizacije u gradu Zagrebu na 42 tipa, a primjeri 
krivulja vjerojatnosti oštećenja za odabrane tipove nosivih 
sustava su prikazani u poglavlju 3.8. 

Formiranje baze krivulja oštetljivosti za pojedinu državu važno je 
za pouzdanije procjene rizika, pa je zato bitno istaknuti inicijative 
koje uključuju sistematizaciju raspoloživih krivulja (uključujući 
“upute“ za njihovo kreiranje) u obliku primjenjivih baza podataka 
poput HAZUS, GEM, ER2 i slično (spomenute i u prethodnom 
poglavlju). Nažalost, nije moguće potpuno iskoristiti navedene 
baze s obzirom na primjenjivost odnosno prilagodbu tradiciji 
i kulturi gradnje na pojedinom području. Potrebni podaci su 
umnogome vezani za lokalne specifičnosti pojedine države ili 
regije, odnosno na način gradnje tijekom povijesti (kvaliteta 
gradnje, specifične građevine itd.), promjene propisa, dostupne 
materijale, lokalne uvjete tla itd. Očito je da se u Hrvatskoj 
Nastavno na istaknute probleme s definiranjem izloženosti 
izravno naslanjaju problemi procjene oštetljivosti postojećeg 
fonda građevina, odnosno s nepouzdanim ulaznim podacima 
vrlo je teško procijeniti očekivano ponašanje građevine. 

Za europski prostor se mora istaknuti projekt SYNER-G 
[57] u kojem je sistematiziran napredak u razvoju baza i 
metodologija za procjene oštetljivosti uključujući stambeni 
fond, kritičnu infrastrukturu, promet itd. Krivulje oštetljivosti 
su se istraživale još u bivšoj državi [58], a sada se najviše 
istražuju na sveučilištima u Osijeku i Zagrebu. S obzirom na 
sličnosti fonda građevina, mogu se iskoristiti i istraživanja nama 
susjednih država poput Italije, Slovenije, Bosne i Hercegovine, 
Sjeverne Makedonije, Bugarske i Turske [59-63]. Kompletiranje 
baze krivulja oštetljivosti za pojedinu državu dugotrajan je i 
kontinuirani proces kojemu treba pristupiti cjelovito uzimajući u 
obzir (povezujući) i ostale komponente seizmičkog rizika. 

Još jednom je važno istaknuti da je opisanim postupcima vrlo 
teško obuhvatiti konstrukcije kritične infrastrukture (primjerice 
inženjerske građevine koje se u potresu ponašaju bitno drukčije 
od zgrada) i koje najčešće zahtijevaju individualan pristup 
prilagođen potrebama (primjerice nužnost funkcioniranja 
poslije djelovanja potresa). Takoder, nije posebno naglašeno, 
ali uobičajeni proces dobivanja krivulja oštetljivosti se najčešće 
svodi na idealizirane analize sustava s jednim stupnjem slobode, 
što je s inženjerskoga gledišta vrlo teško primjenjivo na složene 
konstrukcijske sustave. To su potvrdili i postojeći rezultati 
detaljnih eksperimentalnih i numeričkih analiza za odabrane 
karakteristične građevine grada Zagreba [64, 65], štoviše, 
upozorili su na česta odstupanja u odnosu na preliminarne 
procjene ili pojednostavljene metode/modele. Detaljne analize 
obično uključuju složene prostorne modele te geometrijske i 
materijalne nelinearnosti, čime se može detektirati mehanizam 
postupnog gubitka nosivosti konstrukcije (granična stanja) i 
najslabije komponente u građevini (slika 8.). Naravno, detaljni 
pristup analizama zgrada nije primjenjiv za analizu cijelog fonda 
građevina (dugotrajan), ali rezultati za karakteristične građevine 
imaju široku mogućnost primjene poput dobivanja krivulja 
oštetljivosti, analizu složenih konstrukcijskih sustava građevina 
kritične infrastrukture, primjenu = karakterističnih tipova 
seizmičkih pojačanja za pojedini karakteristični tip građevine uz 
brojne tangencijalne primjene poput suradnje s interventnim 
postrojbama (detaljnije u 3.5). 

Definiranjem faktora i procjenom seizmičkog rizika, cilj je 
odrediti negativne utjecaje potresa odnosno gubitke, socijalne 
ili ekonomske što je u konačnici i okidač za strateška djelovanja. 
Odredivanje potencijalnih gubitaka vežemo za oštećenja 
izloženih građevina (krivulje oštetljivosti) jer u većini razornih 
potresa glavni uzroci gubitaka ljudskih života jesu oštećenja, 
odnosno djelomično ili potpuno rušenje građevina. U prošlom 
stoljeću prosječno 75 % smrtnih slučajeva zbog posljedica 
potresa povezano je upravo s odzivom građevina, a većina 
žrtava bilo je povezano s rušenjem zidanih zgrada [66] koje u 
Hrvatskoj zauzimaju veliki postotak postojećeg fonda građevina. 
Međutim, statistički podaci upozoravaju i na porast broja 
žrtava u armiranobetonskim konstrukcijama, koje su u novije 
vrijeme učestalo predstavljale prvi izbor pri određivanju nosivog 
sustava, a u slučaju rušenja mogu izazvati i teže posljedice 
od zidanih konstrukcija [20]. Ističe se problem odstupanja od 
suvremenih načela projektiranja seizmičke otpornosti (pitanje 

duktilnosti, mekog prvog kata, tlocrtne nesimetrije, nepovoljnih 
rekonstrukcija i slično), što se također može povezati sa 
situacijom u Hrvatskoj. Povezanost broja ljudskih žrtava s 
brojem vrlo oštećenih građevina može se dobiti iz iskustava 
velikog broja potresa u prošlosti [66] ili temeljem različitih 
modela koji obuhvaćaju niz parametara ovisnih o tipu građevine, 
primjerice ukupni broj ljudi koji boravi u građevini, postotak ljudi 
koji se nalazi u građevini u trenutačku potresa, postotak ljudi 
koji će ostati zarobljen u građevini, raspodjela ozljeda za slučaj 
rušenja građevine, postotak smrtnosti nakon rušenja i sl. [67- 
69]. 

Direktni troškovi obnove građevina ili uklanjanja ruševina i 
ponovne izgradnje izravno ovise o raspodjeli oštećenja nakon 
potresa te se mogu izraziti omjerom troškova potrebnih 
popravaka i troškova potpune zamjene građevine koji se 
primjenjuju na postotak građevina u svakoj pojedinoj kategoriji 
oštećenja. Vrijedni rezultati su dobiveni istraživanjima 
postojećeg fonda građevina u Turskoj [70], a često se primjenjuje 
standardizirana američka metodologija za procjenu gubitaka 
(od potresa, poplava i orkanskog vjetra) HAZUS [30]. Procjena 
ukupnih gubitaka uključuje i indirektne gubitke (primjerice 
zastoji u proizvodnji, troškovi zbrinjavanja ljudi i slično) za čiju 
procjenu su potrebne izrazito složene ekonomske analize [71] 
koje uključuju brojne parametre što se neće ovdje opisivati. 
Zaključno, mnogo je izazova pred Hrvatskom u vezi s procjenama 
oštetljivosti, ali i s ostalim komponentama procjena rizika, pa je 
stoga iznimno važno dase aktivnosti što prije značajnije pokrenu. 
Grubo upozorenje može biti primjer grada Zagreba gdje se oko 
trećine stambenog fonda izgradilo do 1964. godine pri čemu 
prilikom projektiranja gotovo da nisu uzimana u obzir potresna 
djelovanja. Dodatnih više od pola stambenog fonda izgrađeno 
je od 1964. do 2013., pri čemu su analizirane vrijednosti 
horizontalnih sila od potresnog djelovanja bile i nekoliko puta 
manje nego što su propisane danas. Nisu potrebne detaljne 
analize da se istakne velika ugroženost Zagreba, ali i Hrvatske 
— posebice urbanih središta. Ipak, pouzdane procjene mogućih 
gubitaka zbog potresa od iznimne su važnosti za donošenje 
i provedbu strategije ublažavanja rizika, pa je to od naročitog 
interesa za državne vlasti, ali jednako tako i za inženjere u praksi 
i društvenu zajednicu [8]. 


3. Pregled postojećih procjena rizika od potresa 
u Hrvatskoj 


Nastavljajući se na pregled stanja istraživanja, opisanu 
metodologiju i istaknute manjkavosti, ovdje će se prikazati 
kronološki pregled aktivnosti vezanih za procjene rizika od potresa 
u Hrvatskoj. Osnovni cilj je napraviti pregled postojećeg stanja, 
istaknuti vrijedne doprinose procjena (i danas korisne), pozicionirati 
(u odnosu na druge procjene), osvrnuti se na manjkavosti 
(nepouzdanosti) te definirati smjernice za buduće cjelovite i 
povezane procjene. U uvodu je već istaknuto da procjene rizika od 
potresa nisu bile u prioritetima Hrvatske pa su se njima stručnjaci 
bavili pojedinačno i po potrebi. Sada se u Hrvatskoj susrećemo s 

različitim procjenama rizika uz različite pristupe (metodologije), 
što u konačnici može biti zbunjujuće za širu zajednicu. Na razini 
Hrvatske postoje i brojne pojedinačne inicijative koje obrađuju 
problematiku procjena rizika iz različitih aspekata, a na globalnoj 
razini Hrvatska se analizira kroz nekoliko EU projekata, što će 
se sve pokušati povezati u cjelovitu sliku stanja. S obzirom na to 
da nije moguće prikazati sve procjene, kao primjer uglavnom će 
poslužiti grad Zagreb jer za njega postoji najveći broj procjena/ 
analiza, ali i s obzirom na važnost kao glavnoga grada Hrvatske 
(za društvenu, gospodarsku i političku stabilnost države), vodeći 
računa o velikoj gustoći naseljenosti i izgrađenosti, uz istovremenu 
visoku razinu seizmičkog hazarda [3]. 


3.1. Aktivnosti vezane za rizik od potresa do 1990. 
godine 


Bilo koji povijesni pregled vezan za rizik od potresa nužno je 
započeti prisjećajući se Andrije Mohorovičića koji jejošna početku 
20. stoljeća dao niz uputa za povećanje potresne otpornosti 
zgrada. Također, uočio je nužnost povezivanja seizmologije 
i potresnoga inženjerstva, a danas smo svjedoci nastavka 
takve suradnje. Nažalost, slično kao i u mnogim državama tek 
su potresi u Skopju (1963.), Banja Luci (1969.) i crnogorskom 
primorju (1979.) [14] Značajnije aktivirali sustav bivše države 
i suočeni s razornim posljedicama potresa, stručnjaci i 
znanstvenici su intenzivno radili na umanjenju posljedica. Prvi 
značajni korak je promjena propisa za projektiranje građevina iz 
1964. godine [72] u kojem se prvi put značajnije uzima u obzir 
djelovanje potresa. Međutim, treba napomenuti da su spoznaje 
o djelovanju potresa na građevine u to doba bile vrlo ograničene 
(mlada znanstvena disciplina). U idućim godinama potresi sve 
češće pogađaju mediteranske države što je dovelo do napretka 
u istraživanjima i još nekoliko promjena u propisima koje su 
uključivale promjene karata hazarda, ali i postupaka proračuna 
(primjerice uvođenje duktilnosti) [73]. 

Nužno je spomenuti i projekte poput Survey of the Seismicity of 
the Balkan Region (UNESCO/UNDP) koji je realiziran 70-ih godina 
prošlog stoljeća ili projekt Seismic Risk Reduction in The Balkan 
Region (UNDP/UNESCO) implementiran 80-ih godina. U suradnji 
s američkom National Science Foundation od 1979. do 1985 se 
radilo na projektu Building Construction under Seismic Conditions 
in the Balkan Region (UNDP/UNIDO), pri čemu je objavljeno niz 
knjiga, priručnika, radova [74, 75] sumirajući stečena iskustva. 
Brojna različita istraživanja i publikacije (primjerice upute za 
pregled građevina nakon potresa) pokrenuli su znanstvenici 
S ovog područja [76], a treba imati na umu da je u Skopju 
organizirana prva konferencija o potresima European Association 
for Earthquake engineering (EAEE) 1964. i šesta u Dubrovniku 
1978. godine. Općenito se može smatrati da su stručnjaci s 
ovog područja bili jedni od vodećih za rizik od potresa u Europi, 
a posebice su bili aktivni članovi Instituta za zemljotresno 
inženjerstvo i seizmologiju (1ZIIS) u Skopju. 

Kao pozitivnan primjer treba istaknuti monografiju pod nazivom 
“Obnova, seizmičko pojačanje ikonstruktivnasanacijaspomenika 

Slika 9. Monografija [77]: a) Karta seizmičkog hazarda, b) oma stare jezgre, c) Geotehničko zoniranje, d) Kategorizacija oštečenja 


zgrada 


kulture u staroj gradskoj jezgri Dubrovnika“ iz 1988. godine 
[77] koja je izrađena na zahtjev Zavoda za obnovu Dubrovnika 
s ciljem sistematizacije suvremenih dostignuća u znanosti 
vezano za problematiku potresa. Autori priloga u monografiji 
potaknuti iskustvima, nakon razornog djelovanja crnogorskog 
potresa, sistematizirali su rad na definiranju seizmičkog rizika, 
izradi seizmičkoga mikrozoniranja, istražnim konstrukcijskim 
radovima, analizama seizmičke otpornosti, izradi prijedloga 
seizmičkog pojačanja i slično. Monografija je primjer izvrsnosti, 
sistematizacije i cjelovitog rješenja, analizirajući svekomponente 
rizika od analize hazarda, izloženosti (kategorizacije zgrada) do 
detaljnih analiza oštetljivosti zgrada (slika 9.). 

Prva znanstvena knjiga u kojoj su obrađene dotadašnje spoznaje 
O potresnoj otpornosti zgrada (1963.-1990.) objavljena je 
1990. godine (Aničić i sur.) [78], ali situaciju u Hrvatskoj je 
značajno promijenio Domovinski rat. Svijest o riziku od potresa 
je pala u drugi plan (logično), a postojeća istraživanja kao da se 
zaboravljaju. Hrvatska država nije nastavila tradiciju postojanja 
instituta kao što je IZIIS u Skopju koji bi povezivao aktivnosti 
vezano za rizik od potresa. Dodatno upozorenje je bio potres 
u Stonu (1996.), ali s obzirom na razorne posljedice rata, 
sustav nije reagirao u smislu osvješćivanja i jačanja otpornosti 
zajednice. Danas su vodeću ulogu u znanstvenim istraživanjima 
preuzele druge države poput Italije, Turske i Grčke, ali motivacija 
kao da se ponavlja — bili su suočeni s razornim potresima. 
Sve navedeno kao da upozorava moraju li se opet doživjeti 
katastrofalne posljedice razornog potresa da bi se značajnije 
počeli rješavati problematika rizika od potresa. 


3.2. Procjena štete na stambenom fondu i broja 
žrtava mogućeg budućeg potresa u Zagrebu 


Prvo istraživanje objavljeno u Hrvatskoj jest procjena rizika od 
potresa za grad Zagreb iz 1992. godine (Aničić i sur.)[79] premda 
je glavnina istraživanja napravljena još 1983. godine, ali nisu 
objavljena zbog povjerljivosti. Cilj istraživanja je bila procjena 
šteta na stambenom fondu i procjena stradalih s obzirom na 
organizaciju sustava, pripreme i definiranje strategije. Veliki 
početni dio istraživanja odnosi se na opisivanje stanja nakon 
djelovanja razornog potresa te na upućivanje kako precizne 
procjene rizika mogu pomoći organizaciji sustava (važno i danas). 
Napravljen je i osvrt na sve tada dostupne podatke (uključujući 
seizmičko mikrozoniranje) i definiranje smjernica za budućnost 


(većina ni do danas nije ispunjena). Za potresnu opasnost 
korištena je seizmološka karta objavljena 1987. godine za 
povratno razdoblje od 500 godina, prihvaćena u Pravilniku 
tek 1990. godine. Štete su predviđene za scenarij potresa 
intenziteta VIII? MSK-64 ljestvice, maksimalne akceleracije 2,0 
m/s? (0,2 € na cijelom području), trajanje potresa 15 sekundi, 
ne uzimajući u obzir razlike u svojstvima tla, za uže područje 
grada (10 tadašnjih područnih ureda) s oko 700 000 stanovnika 
itd. Područje grada je podijeljeno na 45 zona (slika 10.) koje se 
razlikuju po vremenu izgradnje, broju građevina, broju katova 
zgrada, konstrukcijskom sustavu i gustoći naseljenosti. 





Slika 10. Podjela grada Zagreba na 45 područja [79] 


Građevine su s obzirom na vrijeme i način gradnje svrstane 
u tipove: zidane zgrade, zidane zgrade sa serklažima, 
armiranobetonske okvirne zgrade, zgrade sa sustavom 
armiranobetonskih nosivih zidova i armiranobetonske okvirne 
zgrade s armiranobetonskim nosivim zidovima. Postotak 
zastupljenosti zgrada određenog konstrukcijskog sustava 
procijenjen je na osnovi iskustva jer podaci nisu bili dostupni 
(nažalost još uvijek nisu). Koristeći matrice oštetljivosti za tipove 
zgrada procijenjena su oštećenja (svrstana u šest kategorija) 
gdje je svakom sustavu pridijeljen postotak oštećenosti ukupnog 
broja zgrada. Za usporedbu s ostalim procjenama može se 
istaknuti da će prema definiranom scenariju biti oštećeno oko 
80.000 stambenih jedinica, odnosno kad bi se sve djelomično 
oštećene stambene jedinice s korekcijskim faktorima pretvorile u 
potpuno uništene, to bi bilo 11 % stambenog fonda. Za prosječnu 
veličinu stana od 60 m? i cijenu izgradnje od 1.000 DEM/m*, 
šteta je procijenjena na 1.440.000.000 DEM. Uz pretpostavku 
da u stambenoj jedinici živi u prosjeku 3,1 osoba, procijenjeno 
je da će oko 130.000 osoba biti bez uvjeta za život, ali i 13.500 





932 


GRAĐEVINAR 71 (2019) 10, 923-947 


Rizik od potresa za Hrvatsku: pregled istraživanja i postojećih procjena sa smjernicama za budućnost 


ozlijeđenih te 2.000 poginulih. Općenito se može zaključiti da 
je opisana analiza gruba (istaknuto i u zaključku istraživanja) i 
trenutačno zastarjela s obzirom na napredak u znanosti, ali 
još uvijek se često primjenjuje kao podloga za procjene rizika 
od katastrofa županija i gradova (sljedeće poglavlje). Općenito 
može se zaključiti da su procjene napravljene prema tadašnjim 
znanstvenim istraživanjima i trebale su poslužiti kao dobra 
podlogai poticaj za nastavak istraživanja. Osim opisane procjene 
rizika treba istaknuti i radove [80, 81] koji se odnose na procjene 
seizmičkog rizika za mostove. 


3.3. Procjena ugroženosti stanovništva, materijalnih 
i kulturnih dobara i okoliša od katastrofa i velikih 
nesreća od 2008. do danas 


Na temelju Zakona o zaštiti i spašavanju (NN 174/04, 79/07, 
38/09 i 127/10) te Pravilnika o metodologiji Za izradu procjena 
ugroženosti i planova zaštite i spašavanja (NN 38/08) propisano 
je napraviti procjene ugroženosti od katastrofa za Hrvatsku, 
županije, gradove i općine, što je uključivalo i procjene 
ugroženosti od potresa, a procjene su mogli raditi stručnjaci 
koje je ovlastila Državna uprava za zaštitu i spašavanje. 
Novim Pravilnikom o smjernicama za izradu procjena rizika od 
katastrofa i velikih nesreća za područje Republike Hrvatske i 
jedinica lokalne i područne (regionalne) samouprave (NN br. 
65/16) napravio se iskorak prema usklađivanju sa smjernicama 
Europske komisije. Pregledom postojećih procjena ugroženosti 
općenito se može zaključiti da je potres razmatran vrlo grubo 
zajedno s analizom nekoliko odabranih rizika za razmatrano 
područje. Najčešće je primjenjivana metodologija opisana u 
prethodnom poglavlju (ne prate se suvremeni trendovi i nova 
istraživanja), a razina stručnosti vrlo je neujednačena (stručnjaci 
različitih struka). Ipak, treba imati na umu postavljene kriterije i 
ciljeve za koje se ove procjene rade (primjerice planove zaštite i 
spašavanja). 

Slijedi osvrt na postojeće procjene, a kao primjer će se istaknuti 
rad na procjenama u Uredu za upravljanje u hitnim situacijama 
Grada Zagreba (za usporedbu s ostalim rezultatima) i procjene 
za grad Dubrovnik (u 3.6 je istaknut kao jedan od najugroženijih 


b) duzs)) 





Seizmološka karta Grada Zagreba 
povratna 500 godina 

gradova). Kod svih procjena seizmička se opasnost (hazard) 
uobičajeno definira pomoću dostupnih karata, pa su se za 
procjene prema Pravilniku iz 2008. godine koristile različite 
karte poput onih na slici 11. Pojedine novije procjene koriste 
već istaknutu službenu kartu potresnih područja (slika 4.b) 
objavljenu 2011. godine, ali nerijetko se još uvijek koriste karte 
prihvaćene u Pravilniku 1990. godine (primjerice procjena za 
grad Dubrovnik iz 2016. koristi kartu koja je prikazana na slici 
11.a). Utjecaj tla se uglavnom nije uzimao u obzir, a može se 
jedino istaknuti procjena za grad Zagreb iz 2016. godine gdje 
je amplifikacija razmatrana prema važećim propisima. Većina 
procjena sadržava kronološki pregled prošlih potresa u okolici 
i opće podatke o seizmičnosti područja poput epicentralnih 
područja, očekivanih intenziteta potresa, svojstva tla što može 
dati dobar opći dojam. 

Izloženost građevina unutar procjena najčešće se analizira 
kroz podjelu stambenih jedinica po razdobljima primjene 
pojedinih propisa (dostupni statistički podaci — slika 12) na 
način da se određenom razdoblju pridruži karakteristična 
tipologija zgrade (primjerice do 1964. su pretežno zidane 
zgrade i slično). Također, kategorizacija može biti napravljena 
po tipu konstrukcije unutar razmatrane jedinice (četvrti, gradske 
zone, općine, grada i slično), pri čemu se procjenjuje postotak 
zastupljenosti određene tipologije (najčešće iz prostornih 
planova). Primjerice za grad Dubrovnik (u procjenama iz 2011. 
i 2016.) korišteno je pet tipova zgrada (opisani u prethodnom 
poglavlju) razmatranih unutar tri gradske zone. Za grad Zagreb, 
u procjeni iz 2011. godine, bila je na snazi podjela po gradskim 
četvrtima (ukupno 17). Novom procjenom iz 2016. godine je 
grad početno podijeljen na tri područja različite ugroženosti, 
pri čemu je gradska četvrt Podsljeme istaknuta kao područje 
Najveće ugroženosti, a Brezovica najmanje. Ostalih 15 gradskih 
četvrti grubo je podijeljeno s obzirom na konstrukcijski sustav 
(tablica 2.): zidane zgrade s 1-2 etaže (B1), zidane zgrade s 
3-6 etaža (B2), AB zgrade s 1-12 etaža (C1), AB zgrade s 13- 
25 etaža (C2) i razni tipovi zgrada (A), s udjelom pojedinog tipa 
prema ekspertnoj procjeni i iskustvu. 

Za procjene oštećenja gotovo uvijek se koriste matrice 
oštetljivosti vezane za intenzitet potresa i konstrukcijski sustav 





Slika 11. a) Seizmološka karta prihvaćena u Pravilniku 1990.; b) Seizmološka karta grada Zagreba (DUZS, 2010.); c) Karta opasnosti od potresa 


(stručne službe Grada Zagreba) 

poput primjera u prethodnom poglavlju [79] ili primjera iz 
procjene za grad Zagreb iz 2016. godine (tablica 2.). U matrici 
se koriste kategorije oštećenja prema EMS ljestvici (stupac 1-3), 
indeks oštetljivosti DI (engl. damage index) u postocima (rasponi 
prikazani u 4. stupcu) te prethodno opisani konstrukcijski 
sustavi A, B1,B2,C1iC2(ustupcima 5, 6i 7 su navedeni postoci 
oštetljivosti po stupnjevima oštećenosti i konstrukcijskim 
sustavima), a sve za horizontalno ubrzanje od 0,3 g (procjena 
u prethodnom poglavlju je bila za 0,2 g). Treba istaknuti da vrlo 
često u procjenama nije naznačena korištena metodologija 
(primjerice u procjeni za grad Zagreb iz 2011. godine). 


1 20000 
115200 

Slika 12. a) Broj stanova po razdobljima izgradnje [82] 


Tablica 2. Matrica oštetljivosti [82] 
4 


Josip Atalić, Marta Šavor Novak, Mario Uroš 


Dobiveni rezultati su različite detaljnosti ovisno o razmatranim 
jedinicama samouprave. Primjerice za procjenu ugroženosti 
od potresa u Hrvatskoj (2013.) može se izdvojiti gruba opisna 
procjena da je više od 30 % površine, odnosno oko 60 % 
stanovništva izloženo jačim potresima s očekivanim značajnim 
posljedicama [1]. Ta je procjena dobivena raspodjelom županija 
po seizmičkim zonama (slika 11.a) te broja stambenih jedinica 
i stanovništva po razdobljima primjene propisa. Procjene za 
županije prikazuju se po gradovima/općinama, a procjene za 
gradove po gradskim četvrtima ili odabranim zonama što jasno 
upućuje na vrlo grube rezultate. 

Za dojam o razini ugroženosti i usporedbu s ostalim procjenama 
može se istaknuti da procjena za grad Zagreb iz 2011. godine 
pretpostavlja urušavanje 2.127 stambenih jedinica (V. kategorija 
po EMS skali) i razorna oštećenja na 4.379 stambenih jedinica 
(IV. kategorija). Ukupno se procjenjuje da ne bi bilo za stanovanje 
51.865 stambenih jedinica (oko 16,5 % stambenog fonda) i 
očekuje se oko 3.000 poginulih osoba. Prema procjeni iz 2016. 
godine, broj potpuno uništenih (nepopravljivih) stanova je 
63.743 što je 21% stambenog fonda, a broj djelomično oštećenih 
(popravljivih stanova) 39.888 što je 13 % stambenog fonda. 
Prema prikazanim rezultatima, za oko 168.000 osoba trebalo bi 
rješavati zbrinjavanje do izgradnje zamjenskih zgrada odnosno 
cijelih novih naselja, a za dodatne 103.000 osobe trebalo bi 
riješiti privremeni smještaj. Uz korištenu prosječnu površinu od 
70 m?/stan i cijenu građenja od 1000 €/m? (tada procijenjena 
vrijednost), šteta na stambenom fondu je procijenjena na 

9,035.250.000 €. Za procjenu broja smrtno stradalih osoba 
primijenjena je metodologija koja uzima u obzir ukupan broj 
stanova određenog tipa nosivog sustava, udio u ukupnom broju 
stanova pojedinog tipa nosivog sustava, indeks oštetljivosti za 
odgovarajući stupanj oštećenosti, procijenjeni broj poginulih 
(smrtno stradalih) osoba po stanu i prosječan broj osoba po 
stanu (2,58). Procijenjeni broj poginulih osoba je 5.626 (srednja 
vrijednost), ranjenih 11.539, a zatrpanih čak 10.632. 

Bitno je istaknuti da se u procjenama gotovo uvijek spominju i 
građevine kritične infrastrukture, ali se najčešće ne analiziraju, 
odnosno upućuju se na detaljnije analize. U procjeni za grad 
Zagreb iz 2016. godine iskorištena je preliminarna procjena iz 
prijedloga projekta [83] (opisanog u poglavlju 4.) koja govori da bi 
snažan potres mogao prouzročiti veća oštećenja nainstalacijama 
za prijenos plina i električne energije, na telekomunikacijskim 
građevinama, prometnoj infrastrukturi (ceste, mostovi, vijadukti, 
nadvožnjaci) te na sustavu za distribuciju vode i slično. 
Općenito se može zaključiti da su korištene analize u procjenama 
vrlo grube i uvelike ovise o pretpostavljenim vrijednostima 
oslanjajući se na inženjerske procjene i iskustvo stručnjaka. 
Najveći problem su vrlo površni podaci o konstrukcijama, koje 
stručnjaci različito obrađuju (kategoriziraju), ali često se u 
zaključku navodi da je za precizniju procjenu potrebno provesti 
opsežnija istraživanja. Kao pozitivan primjer treba istaknuti Grad 
Zagreb, koji ulaže u istraživanja, pa su procjene sve razrađenije i 
preciznije. Primjerice, procjenom iz 2018. godine (nije korištena 
kao primjer u ovom poglavlju) obuhvaćena su sva postojeća 
istraživanja, a dio rezultata bit će istaknut u poglavljima koja 
slijede. 


3.4. Procjena rizika od katastrofa za Republiku 
Hrvatsku — potres (2015.) 

a) 
Procjena je napravljena u sklopu 
postupka izrade Procjena rizika od 
katastrofa u Republici Hrvatskoj prema 
Smjernicama za izradu nacionalne procjene 
rizika od katastrofa u Republici Hrvatskoj 
izdanim od strane Državne uprave za 
zaštitu i spašavanje (2014. godine) u 
skladu s Risk Assessment and Mapping 
Guidelines for _ Disaster Management 
SEC (2010.) 1626 te HRN ISO 31000 
Upravljanje rizikom. Jedan od ciljeva 
smjernica bila je usporedivost procjena 
pojedinačnih rizika kako na nacionalnom 
tako na nivou Europske unije. 
Kao glavni izvršitelj procjenu je napravio 
Građevinski fakultet — Sveučilišta u 
Zagrebu u suradnji s ostalim izvršiteljima 
(posebice Prirodoslovno-matematičkim 

na razini povratnog razdoblja usklađenog S propisima za 
projektiranje potresne otpornosti. Procjena sadržava opsežan 
opis scenarija unutar kojeg je prikazana cjelokupna slika stanja 
istraživanja u Hrvatskoj i svijetu. Također, detaljno je opisana 
suvremena metodologija i priložena je teorijska podloga za 
svaku od komponenti rizika od potresa, uključujući analizu 
raspoloživih podataka za svaku komponentu s naglaskom na 
manjkavosti koje onemogućuju pouzdanije (preciznije) procjene. 
S obzirom na brojne nepoznanice, jedna od osnovnih ideja je 
bila postaviti temelj (usmjeriti) za sve procjene u budućnosti, a 
može se istaknuti da su dijelovi procjene korišteni za Procjenu 
ugroženosti grada Zagreba iz 2018. godine. Analize iz obrađenog 
scenarija iskorištene su i za grubu procjenu rizika od potresa na 
razini županija (slika 13.a). 

Ključnu manjkavost vezanu za probleme izloženosti građevina 
(baza podataka o građevinama) pokušalo se nadomjestiti 
izradom posebnih Obrazaca za procjenu očekivanog oštećenja 
karakterističnog tipa građevine pri djelovanju potresa na razini 
povratnih perioda usklađenih s propisima za projektiranje (slika 
13.b) unutar kojih su sistematizirani svi dostupni podaci 
(uključujući sve dostupne statističke podatke iz 2011. godine). 
Obrasci [1] obuhvaćaju analizu karakterističnih tipologija 
gradnje po gradskim četvrtima odnosno općinama s obzirom na 
tip konstrukcije, vrijeme izgradnje, razinu potresnog opterećenja 
(mjerodavnu i onu u vrijeme projektiranja), visinu (katnost), 
pravilnost u tlocrtu/visini, nosive elemente za horizontalno i 
vertikalno opterećenje, vrstu temelja/tla i slično. Za definiranje 
hazarda je korištena Karta potresnih područja Hrvatske (slika 
4.b) ne uzimajući u obzir dodatni utjecaj tla. 

Analize su napravljene na način da su početne procjene 
provedene prema EMS-98 klasifikaciji/postupku, a zatim su 


Obražić ta procjenu &dćekivanog odlečenja karakterističnog tipa građevise pru djelavanju 
potresa mirazini povračnih perioda usklađenih s prepizima za proj mr 

fakultetom Sveučilišta u Zagrebu). Za 
najgori scenarij je odabrano Podrhtavanje 
tla u gradu Zagrebu uzrokovano potresom 


Slika 13. a) Gruba procjena rizika za županije, b) Obrasci za procjenu očekivanog oštećenja 
karakterističnog tipa građevine pri djelovanju potresa na razini povratnih perioda 
usklađenih s propisima za projektiranje [1] 

dopunjene procjenama stručnjaka koji su 
odabrani s obzirom na znanja i iskustvo u 
projektiranju takvih i sličnih konstrukcija, 
a posebice s obzirom na poznavanje 
specifičnih lokalnih" uvjeta (primjerice 
veliki broj — nezakonito izvedenih 
građevina, rasjeda, klizišta, kvalitetu 
gradnje, specifičnu tipologiju gradnje i 
slično) koje EMS-98 ne obuhvaća. Za 
primjer se mogu izdvojiti rezultati o 
gradskoj četvrti Podsljeme (istaknuta u 
3.3), gdje se od ukupno 8.834 stambene 
jedinice očekuje 2-10 % kategorije V. 
(rušenje), 10-20 % kategorije IV (vrlo 


















HATARD 
E l ikasta potrešnih 
p : ALA | kprodđnstja PH, seizmi 
MOSTOM || ši maxrozonačija, aktivni 
rasjedi, klizišta) 















ČKIH 


ICIMILNA PROCJENA 
POTREŠNE 
OČTETLJIVOSTI 










HLIHERI 


DINAMIČKIH 
PARAMETARA 


(OBRAZACI 





REZULTATI 


PRELIMINA RINA 


PROCJENA STUPNIH KRITILHI ELEMEHTI 


KONSTRUKCIJE 





OŠTEČENJA [EMS-St) 


na ana 


teško oštećenje), 15-25 % kategorije III. 
(značajno oštećenje), 20-30 % kategorije 
I. (umjereno oštećenje) i 30-40 % 
kategorije I. (bez oštećenja). 

Prema — dobivenim — rezultatima, za 
sve gradske četvrti napravljena je 
i procjena očekivanih žrtava (ukupno 8.126 žrtava) i šteta 
(ukupno 1.706.363.505 eura) prema [69]. Treba istaknuti da 
su vrijednosti prilagođene zadanim kriterijima (korištene su 
minimalne vrijednosti) i ne predstavljaju realne troškove koji 
ovise o brojnim parametrima (starost građevine, vrsta materijala 
itd.) niti obuhvaćaju specifične građevine (primjerice mostove, 
građevine kritične infrastrukture itd.). 

Općenito se može zaključiti da je opisana analiza još uvijek gruba 
jer razmatra samo nekoliko tipova građevina po gradskoj četvrti, 
ali predstavlja iskorak prema analizama izloženosti građevina 
jer koristi detaljnije podatke o konstrukciji (nosivom sustavu). 
Zaključno, opisana procjena zadovoljava s obzirom na zadane 
kriterije (kategorija posljedica), ali je samo početni iskorak prema 
suvremenim procjenama rizika. 


3.5. Studija za saniranje posljedica potresa u Zagrebu 
(2013.-2019.) 


Studija [38] za saniranje posljedica potresa jedna je od 
pojedinačnih inicijativa, a vezana je za realizaciju projekta br. 
11, Ureda za upravljanje u hitnim situacijama gdje se nastoje 
stvoriti realne pretpostavke za ublažavanje i saniranje posljedica 
potresa kao jedne od potencijalno najvećih katastrofa koje 
mogu zadesiti grad Zagreb. Rad na Studiji traje od 2013. godine 
I provodi se u okviru Razvojne strategije Grada Zagreba u skladu 
s važećim propisima, a u suradnji s Građevinskim fakultetom 
Sveučilišta u Zagrebu. Studija je prvotno zamišljena kao podrška 
opsežnijem projektu [83] unutar kojeg je planirano napraviti 
procjenu rizika za grad Zagreb (detaljnije u poglavlju 4.). 

Iščekujući realizaciju projekta, tijekom šest godina rada na 
Studiji, u kojoj je sudjelovalo mnogo stručnjaka, obrađene su 
brojne teme vezane za aktivnosti prije i poslije potresa koje 
obuhvaćaju: oblikovanje kvalitetnebaze podataka o građevinama 
(definiranje metodologije, obrazaca, ključnih atributa, podjela 


UPRAVNA VLAST | INTERVEHTKE SLUŽBE 
Watrogasci, UZOR, inženjesi, itd.) 





Slika 14. Shematski prikaz aktivnosti unutar Studije [84, 85] 


grada na karakteristične dijelove — izrada karte (slika 6.a), obuka 
popisivača itd.), razvoj metodologije brze inicijalne procjene 
potresne  oštetljivosti (identifikacija ključnih parametara, 
oblikovanje obrasca, itd.), detaljne procjene potresne otpornosti 
građevina na temelju eksperimentalnih i numeričkih analiza uz 
identifikaciju kritičnih mjesta, prijedloge seizmičkih pojačanja, 
organizaciju pregleda oštećenih građevina nakon potresa 
(izrada obrazaca za preglede, organizacija sustava, edukacije, 
sudjelovanje na vježbama, itd.) i drugo (slika 14.). Sve navedene 
teme pridonose smanjenju rizika od potresa, a većina ih se može 
primijeniti i na druga područja u Hrvatskoj [84]. 

Od brojnih obrađenih tema, već su opisani napori na 
definiranju izloženosti (poglavlje 2.2), a bitno je istaknuti 
detaljne eksperimentalne i numeričke analize odabranih 
zgrada jer rezultati mogu biti višestruko iskoristivi. Prilikom 
odabira zgrada nastojalo se obuhvatiti karakteristične tipove 
zgrada prema razdobljima izgradnje, korištenim materijalima, 
visini građevine te primijenjenim propisima, zatim zgrade 
sa specifičnim lokalnim značajkama (primjerice, “limenke“ 
zgrade izvedene tunelskom gradnjom i slično), tornjeve, važne 
zgrade (povijesne, vatrogasne postaje, bolnice, industrijske, 
studentski domovi, koncertne dvorane, kazališta, škole, druge 
javne zgrade, itd.) i ostale elemente kritične infrastrukture 
(slika 15.). 

Za odabrane građevine najprije su provedena eksperimentalna 
istraživanja dinamičkih parametara primjenjujući suvremene 
metode [86], a zatim su izrađeni složeni numerički modeli. 
Treba istaknuti da se često vizualnim pregledom uočilo da 
stvarno stanje ne odgovara dostupnoj dokumentaciji, odnosno 
da je došlo do promjena tijekom izvedbe ili tijekom uporabe, 
a nisu evidentirane. S obzirom i na brojne ostale nepoznanice 
O konstrukcijskim sustavima, eksperimentalno određivanje 
dinamičkih parametara (slika 16.b) pokazalo se iznimno korisnim 
za kalibraciju numeričkog modela. 

Slika 16. Pristup detaljnoj analizi postojeće građevine na temelju prikupljenih podataka: a) obrazac za inicijalnu procjenu potresne oštetljivosti; 
b) eksperimentalna istraživanja dinamičkih parametara; c) numerički model; d) obrazac sa sažetim prikazom rezultata analize [83] 


U konačnici je prema rezultatima numeričkih analiza (slika 16.c) 
Napravljeno načelno vrednovanje, odnosno ocjena stanja i 
očekivanog ponašanja svih građevina pri djelovanju potresa, za 
djelovanje potresa povratnog razdoblja od 95 i 475 godina (prema 
EMS-98 ljestvici). Rezultati opisanih detaljnih analiza se mogu 
ekstrapolirati na veći broj građevina istog ili sličnog tipa te njihovim 
povezivanjem s gradskom četvrti i brojem stanovnika unutar 
takvih građevina mogu se dobiti korisni rezultati za preciznije 
procjene rizika. Dodatno, značajan doprinos u tome je što su za 
svaku analiziranu građevinu označena kritična mjesta, a to je 
urušavanja, spašavanja zatrpanih osoba ili pregleda nakon potresa 
manjeg intenziteta (u slučaju oštećenja može se na vrijeme 
reagirati, a posebice za slučaj ponavljanja potresa). Ti podaci se 
također mogu iskoristiti za prijedloge seizmičkih pojačanja, planove 
održavanja i ograničenje intervencija unutar zgrade čime bi se 
povećala sigurnost i produžio uporabni vijek građevine [84]. 

Među posebnim temama bilo je sistematizacija zagrebačkih 
savskih mostova koji su iznimno važni za funkcioniranje nakon 
potresa, a posebice za određivanje evakuacijskih putova 
(primjerice za neprekinutost prometnih tokova između Starog i 
Novog Zagreba) i detaljne analize bolnica Sveti Duh (slika 15.) 
te KBC-a Sestre milosrdnice i Fran Mihaljević. Zaključno, unutar 
Studije se provode brojne aktivnosti kojima se iz različitih 
aspekata pokušava obraditi problematika rizika od potresa. 


3.6. Brza procjena seizmičkog rizika u Hrvatskoj (2016.) 


Neizostavno treba istaknuti — dugogodišnje = istraživačke 
aktivnosti u području seizmičkog rizika na Sveučilištu u Osijeku, 
gdje se uspješno zadržala tradicija rada na procjenama rizika 
unatoč činjenici da svijest o riziku od potresa u Hrvatskoj već 
desetljećima opada. Neke od aktivnosti su već istaknute u 
poglavlju 2, a vezano za temu ovog rada istaknut će se brza 
procjena potresnogrizika urbanih područja u Hrvatskoj koja može 
biti prvi korak pri identifikaciji ugroženih područja. Primijenjen 
je simulacijski model koji unatoč manjkavostima statističkih 
podataka, obrađuje dostupne podatke u Hrvatskoj (primjerice 
podaci o stambenim jedinicama i gustoćama naseljenosti) i 
analizira ih u odnosu na vjerojatni potresni događaj (slike 17. i 
18.). Dobiveni rezultati daju relativni odnos ugroženih područja, 
odnosno identificiraju područja u kojima se moraju potaknuti 
dodatne aktivnosti i izrada detaljnih procjena na mikrorazini 
urbanih ugroženih područja [87, 88]. 

Od ostalih aktivnosti u području može se istaknuti izrada 
baze podataka o građevinama za grad Osijek (četvrti najveći 
grad u Hrvatskoj s oko 110.000 stanovnika) pri čemu je zasad 
obrađeno više od 1500 zgrada [89]. Primjenjena je podjela na 
15 tipova građevina pri čemu su obrađene škole, vrtići, zgrade iz 
predgrađa, stara jezgra grada [88] i slično, a za neke su izrađene 
i krivulje oštetljivosti [46]. 

Slavonski Brod 
Zadar 
Fožega 
Sisak 
Karlovac | 
Varažrlin 


Postotak ugroženih stanova 
Postotak ugroženih stanova 





PGA [g] 


Slika 17. Modeli predviđanja potresnog rizika za Hrvatsku [87] 


Takoder, može se istaknuti primjena različitih metoda procjene za 
analize potresne oštetljivosti poput makroseizmičke metode, a 
posebice treba istaknuti vlastitu predloženu metodu koja koristi 
indeks oštetljivosti čija je detaljna primjena opisana na primjeru 
grada Osijeka u radu [18]. Konačno, nužno je istaknuti i sveučilišni 
udžbenik vezan za procjenu ošteljivosti zgrada [91]. 


Seizmički rizik za zgrade - R, 





<0,2 0,21 - 0,35 


Slika 18. Procjena rizika za Hrvatsku pomoću relativne RAPID metode [88] 





Seizmički rizik za populaciju - R_,, 





0,36 - 0,5 

3.7. Procjena rizika u Hrvatskoj - 
EMSN-039 (2017.) 


Procjena je napravljena za četiri grada 
u Republici Hrvatskoj (Zagreb, Split, 
Rijeka i Dubrovnik) aktivacijom Risk 
and Recovery Mapping komponente 
Coopernicus Emergency Management 
Service [29] na _ inicijativu Hrvatske 
udruge za krizni menadžment (HUKM). 
Procjenu je napravila tvrtka Indra 
Sistemas S5.A iz Madrida. Javna objava 
rezultata (novine i portali) potaknula 
je stručnu raspravu pa je u konačnici, 
zbog uočenih velikih — manjkavosti, 
procjena povučena sa službenih izvora. 
U kontekstu pregleda svih postojećih 
procjena, pozicioniranja i boljega razumijevanja problematike 
rizika od potresa, istaknut će se samo nekoliko činjenica. 
Osnovna ideja procjene je bila iskoristiti podatke koji se mogu 
dobiti satelitskim snimcima (uglavnom) uz podršku ostalih 
dostupnih servisa (primjerice OpenStreetMap). Hazard je 
definiran iz Karte potresnih područja (slika 4.b), a korišteni su 


Prosječni relativni seizmički rizik - R 
> 





=:=:=—=—=—o—o—aoa—= 
0,51 - 0,74 20,75 





Slika 19. Podjela stanovništva na kategorije i karta seizmičkog rizika za stanovništvo [92] 

i podaci iz popisa stanovništva iz 2011. godine. Za prikaz je 
korišten geostatski rasterski sloj s preciznošću od 100 m, pri 
čemu su kategorizirani dostupni podaci (primjerice građevine 
su kategorizirane po visini, tipu i materijalu), pridruženi su 
određeni težinski omjeri (ALARP načelo) i u konačnici se 
preklapanjem karata i korištenjem matrice rizika dobivaju 
rezultati razine oštetljivosti blokova. Dobiveni rezultati daju 
samo relativne odnose oštetljivosti što je vrlo gruba procjena 
(napomena iz zaključka dokumenta). 

Prema dostupnim informacijama, autori planiraju korigirati 
uočene manjkavosti i dodatno prilagoditi rezultate potrebama 
planiranja i pripravnosti (primjerice evakuacijskim putovima), 
odnosno odmaknuti se od procjena rizika s obzirom na istaknute 
probleme (stručne kritike). Konačno, procjena je i danas prvi 
izbor u internetskim tražilicama za pojam rizika od potresa 
u Hrvatskoj, što pokazuje koliko je važno jasno pozicionirati 
postojeća istraživanja (rezultate) s ciljem osvješćivanja građana, 
ali i stručnjaka — jedan od osnovnih motiva ovog rada. 


3.8. Ažurirana procjena rizika od katastrofa za 
Republiku Hrvatsku — Potres (2018.) 


Ažurirana procjena rizika je najnovija procjena rizika za 
Hrvatsku, koja predstavlja značajan iskorak prema preciznijim 
procjenama, a napravljena je u skladu sa suvremenim 
istraživanjima (metodologijama). Zakon o sustavu civilne 
zaštite (NN 82/15 i 118/18) propisuje obvezu ažuriranja 
procjena svake tri godine, a po potrebi i češće. Procjena se 
naslanja na procjenu rizika iz 2015. godine (poglavlje 3.4), 
odnosno ažuriranom procjenom su se pokušale nadomjestiti 
prethodno uočene manjkavosti, posebice što se tiče 
izloženosti i oštetljivosti zgrada, s tim da pokušava obuhvatiti 
sve raspoložive podatke iz svih postojećih (prethodno 
opisanih) procjena rizika. Kao glavni izvršitelj procjenu je 
Napravio Građevinski fakultet Sveučilišta u Zagrebu u suradnji 

S Prirodoslovno-matematičkim fakultetom Sveučilišta u 
Zagrebu na inicijativu Državne uprave za zaštitu i spašavanje 
i Ministarstva graditeljstva i prostornog uređenja. Scenarij 
Podrhtavanje tla u gradu Zagrebu uzrokovano potresom na razini 
povratnog razdoblja usklađenog S propisima za projektiranje 
potresne otpornosti, koji je korišten 2015. godine, zadržan je 
s obzirom na iznimnu važnost grada Zagreba. Poboljšanja 
procjene seizmičkog rizika kroz svaki od faktora bit će ukratko 
opisana u daljnjem tekstu, a odmah se može istaknuti da je 
primijenjena detaljnija administrativna podjela na 218 mjesnih 
odbora (u poglavlju 3.4 je korištena podjela na 17 gradskih 
četvrti). 

Seizmički hazard je definiran u skladu s Kartom potresnih 
područja u Republici Hrvatskoj (slika 4.b), pri čemu je za svaki 
mjesni odbor (njegovo težište) očitano vršno horizontalno 
ubrzanje za povratne periode od 475 i 95 godina. Utjecaj tla 
(amplifikacija) nije uzet u obzir jer je mikrozoniranje grada 
još u tijeku pa ne postoje ujednačeni podaci za sve mjesne 
odbore. Može se istaknuti da je naknadno analiziran i jedan 
deterministički scenarij koji predstavlja povijesni zagrebački 
potres, ali nije priložen u službenu procjenu. 

Izloženost fonda građevina osnovni je problem i prema njemu 
je napravljen najveći iskorak, odnosno prema identifikaciji 
podataka o konstrukcijskom sustavu građevina. Stoga su 
definirani najčešći tipovi konstrukcijskih sustava (njih 14) 
U gradu, a zatim je za svaki mjesni odbor odreden udio 
svakog pojedinog tipa u ukupnom broju stambenih zgrada. 
Postupak je obuhvaćao odabir svake zgrade ili grupe zgrada i 
pridruživanje tipu nosivog sustava (dugotrajan posao). Takoder, 
na razini mjesnog odbora je svakom tipu konstrukcijskog 
sustava pridružen broj stanovnika kako bi se u konačnici 
mogao procijeniti broj mogućih žrtava s obzirom na procjenu 
očekivanog broja teško oštećenih i srušenih zgrada. Na slici 20. 
mogu se vidjeti podaci o konstrukcijskim sustavima zgrada za 
neke mjesne odbore, uneseni u GIS sustav, koristeći najnoviju 

Slika 20. a) Karta Zagreba s granicama mjesnih odbora, b) Tipovi konstrukcija označeni na karti 

ortofoto kartu grada iz 2018. godine kao podlogu. Primjerice, 
oznake tipovakonstrukcijskih sustava URM odnosesenazidane 
zgrade bez serklaža, RC2 na zgrade s armiranobetonskim 
zidovima i slično, a u svim oznakama L, MiH se opisivala visina 
zgrade. Unatoč činjenici da se napravio velik pomak prema 
preciznijoj procjeni izloženosti građevina, nužno je istaknuti 
da realno postoji značajno više konstrukcijskih sustava pa je 
naknadno napravljena i kategorizacija sa 42 podtipa. 

Analiza oštetljivosti izloženih građevina i troška provedena je 
na osnovi krivulja vjerojatnosti oštećenja (krivulje ranjivosti) i 
krivulja oštetljivosti (detaljnije opisane u 2.3). Za svaki definirani 
tip konstrukcije je pridružena krivulja, a postupak je proveden 
prema makroseizmičkoj metodi, u skladu s RISK-UE projektom 
[93]. Klasifikacija oštećenja provodi se prema EMS-98 ljestvici s 
pet stanja oštećenja, a oštetljivost zgrade se izražava indeksom 
oštetljivosti [94]. 

Slika 21. Primjeri krivulja vjerojatnosti oštećenja za tipove nosivih 
sustava URM_L i RC4_H 

Slika 22. Troškovi u milijunima eura i troškovi u milijunima eura po 
hektaru 


Očekivana oštećenja zgrada povezana su s relativnim 
financijskim gubicima zbog oštećenja u odnosu na vrijednost 
građevine, izražene omjerom troškova potrebnih popravaka i 
troškova zamjene zgrada. U postupku proračuna šteta korišteni 
su faktori štete (DF) u skladu s [95], a pridruživanjem faktora 
štete krivuljama vjerojatnosti oštećenja dobivene su funkcije 
oštetljivosti svakog konstrukcijskog tipa zgrada. Ukupni novčani 
gubitci uslijed zadanih scenarija djelovanja potresa izračunani su 
za svaki mjesni odbor po različitim konstrukcijskim sustavima 
zgrada. Procjena smrtno stradalih osoba je takoder napravljena 
za Svaki mjesni odbor i odredena je, ovisno o broju osoba, 


Josip Atalić, Marta Šavor Novak, Mario Uroš 


na osnovi procjene dobivene u srušenim zgradama tijekom 
djelovanja potresa. Pritom su se koristile preporuke iz literature 
[66, 67]. Može se istaknuti da je predviđeno rušenje gotovo 
6.000 građevina (oko 5 %) i vrlo teško oštećenje 21.087 (oko 
17 %). Izravna šteta je procijenjena na približno 15.590 milijuna 
eura, a za dobivanje cjelovitije slike može se istaknuti GIS prikaz 
(slika 22.) postotka srušenih zgrada u odnosu na ukupan broj 
zgrada u mjesnom odboru i broj srušenih zgrada po hektaru. 
Općenito se može zaključiti da je prikazana metodologija velik 
iskorak u odnosu na sve postojeće procjene jer je napravljen 
pomak prema _ identifikaciji broja građevina _i njihovom 
razvrstavanju prema konstrukcijskom sustavu, što je bio 
osnovni problem svih procjena rizika. Ipak, nužno je imati na 
umu da tek nakon kontinuiranih detaljnih istraživanja svakog 
od faktora seizmičkog rizika možemo govoriti o pouzdanim 
(preciznijim) procjenama. 


3.9. SERA projekt (Seismology and Earthquake 
Engineering Research Infrastructure Alliance for 
Europe), 2018.-2020. 


Više puta spomenut je projekt SERA unutar kojeg je pokrenuto 
objedinjavanje i usklađivanje u jedinstveni model seizmičkog 
rizika za cijelu Europu [96]. Projekt je nastavak velikih europskih 
projekata, već spomenutih u poglavlju 2, poput projekta SHARE 
(analiziran seizmički hazard), projekta NERA (analizirana 
izloženost građevina) i projekta Svyner-G (analizirane krivulje 
oštetljivosti). Fokus projekta je izloženost građevina na razini 
Europe, ali i dodatna analiza svake od komponenti rizika, 
vežući se za podatke iz postojećih projekata i novo prikupljene 
podatke. Partneri u projektu surađuju sa širom zajednicom kroz 
internetske aplikacije, radionice, sastanke, gdje kao stručnjaci 
za Hrvatsku sudjeluju i autori ovog rada. U konačnici će biti 
analizirani socioekonomski indikatori, prosječni godišnji gubitci, 
maksimalni gubitci i slično, a konačni cilj je jednolika procjena 
rizika za cijelu Europu i Europska karta rizika (očekuje se u travnju 
2020.). Rezultati analiza bit će dostupni kroz GEM platformu 
[97] i na raspolaganju svima. Očekuje se daljnji kontinuirani 
razvoj modela kroz nove projekte, sve s ciljem razvoja strategija 
za umanjenje rizika. 

Za Hrvatsku je napravljen pregled svih dostupnih baza 
podataka, a kako one ne zadovoljavaju, nadopunjavane su 
rezultatima upitnika gdje su eminentni stručnjaci u Hrvatskoj 
procjenjivali (prema iskustvu) potrebne parametre za analizu. 
Prikupljeni i analizirani podaci su: razdoblja primjene propisa 
za projektiranja (vezano za analizu duktilnosti zgrada), udio 
tipova građevina razvrstanih po GEM taksonomiji (primjerice 
armiranobetonske, zidane, omeđeno ziđe, čelične i slično), tipovi 
nosivog sustava s obzirom na opterećenje potresom (pretežno 
zidovi, okvirne konstrukcije, mješoviti sustavi itd.) i slično. Pritom 
su analizirane stambene građevine za gradska i ruralna područja 
te industrijske i komercijalne građevine. Na temelju prikupljenih 
podataka izračunana je novčana vrijednost fonda zgrada po 
pojedinim tipovima nosivih sustava, što je ulazni podatak za 

daljnje procjene seizmičkog rizika. Primjerice, za grad Zagreb 
ukupna vrijednost stambenog fonda (engl. replacement cost) 
procijenjena je na 36 milijardi eura, a prema novoj GEM-ovoj 
karti rizika ističe se Zagreb kao područje najvećeg seizmičkog 
rizika s 35 M $ prosječnih godišnjih gubitaka. Prosječni godišnji 
gubici izračunani su kao omjer ukupnih financijskih gubitaka 
za određeni povratni period i povratnog perioda izraženog u 
godinama (u prikazanom slučaju je povratni period 200 godina, 
što znači pretpostavku da će ti gubici biti ostvareni ili premašeni 
barem jednom svakih 200 godina). Pretpostavlja se da gubici 
Nastaju uslijed direktnih šteta na stambenim, poslovnim i 
industrijskim zgradama koje nastaju zbog gibanja tla tijekom 
potresa. Relativni prosječni godišnji gubici dobiveni su kao omjer 
prosječnih godišnjih gubitaka i ukupnog troška zamjene fonda 
zgrada. 

Općenito se može zaključiti da opisani pristup izravno ovisi 
o pouzdanosti ulaznih (prikupljenih) podataka, ali iznimno je 
korisno što će se iskoristiti suvremene metode za procjene 
rizika koje se uvijek kontinuirano razvijaju, a podaci nadopunjuju. 
Prikupljeni podaci se upravo analiziraju, a konačni rezultat bit 
će vrlo koristan kao reprezentativna analiza prema trenutačno 
dostupnim podacima, ali i za usporedbe s ostalim članicama EU. 


a) bj 

Slika 23. a) Predvideni prosječni godišnji gubici; b) Relativni prosječni godišnji gubici uzrokovani 


potresima u Hrvatskoj [97] 


4, Pogled u budučnost 


Unatoč brojnim problemima (izazovima) i razlikama u rezultatima 
postojećih procjena rizika, svi rezultati nedvojbeno ističu da 
razorni potres u Hrvatskoj može imati katastrofalne posljedice i 
da predstavlja neprihvatljiv rizik. Budući da potrese nije moguće 
spriječiti, provođenje mjera za ublažavanje posljedica potresa 
i pripremljenost društvene zajednice od iznimne su važnosti. 
Mjere za ublažavanje posljedica najlakše je usmjeriti prema 
novim propisima koji bi trebali osigurati potresno otporne 
građevine, ali s obzirom na to da se u Hrvatskoj ne očekuje velika 
izgradnja novog stambenog fonda, ključno je kvalitetno analizirati 
postojeće građevine. Primjerice, pouzdanim procjenama rizika i 
razradom scenarija mogu se dobiti podaci za strateško djelovanje 
prema seizmičkim pojačanjima određenih tipologija građevina ili 
pripremljenosti interventnih službi. Sve upućuje na to da je nužno 
kontinuirano i odgovorno raditi na problematici rizika od potresa, 

a neki od ključnih koraka su već istaknuti u poglavlju 2 kroz analize 
svakog faktora seizmičkog rizika. 

Dodatni poticaj može biti Sendai okvir za smanjenje rizika 
od katastrofa 2015.-2030. (UN-ov dokument donesen 
2015. godine) koji ističe sedam ciljeva i četiri prioriteta za 
djelovanje kako bi se spriječili novi i smanjili postojeći rizici od 
katastrofa, a među osnovnim ciljevima je smanjenje ljudskih 
Žrtava, izravnih ekonomskih gubitaka te šteta na kritičnoj 
infrastrukturi uslijed prirodnih katastrofa. Potiče se i djelovanje 
znanstvenoistraživačke zajednice usmjereno na faktore 
i scenarije rizika od katastrofa, a posebice za regionalne, 
nacionalne i lokalne primjene [98]. Nadalje, ističe se činjenica da 
je otpornost na katastrofe među glavnim aspektima održivog 
razvoja; u vezi s tim poziva institucije Europske unije da 
osiguraju kako bi to načelo dobilo središnje mjesto u budućim 
mjerama održivog razvoja u Europi i kako bi se uzelo u obzir u 
budućim europskim fondovima i projektima. Zaključci Sendai 
okvira su pisani općenito, ali zahvaćaju gotovo sve prethodno 
istaknute probleme prisutne u Hrvatskoj, pa samo ostaje pitanje 
naše prilagodbe. 

Jedan od važnih projekata koji bi obuhvatio većinu istaknutih 
problema predložili jesu Ured za upravljanje u hitnim situacijama 
Grada Zagreba i Akademija tehničkih znanosti Hrvatske (Aničić 
i sur.), a odnosi se na detaljnu analizu 
potresnog rizika grada Zagreba [83]. 
Projekt je predložen još 2014. godine, 
a u nekoliko izmjena je prilagoden da 
bude pilot-projekt za cijelu Hrvatsku, 
pri čemu bi se definirala metodologija 
za pouzdanije procjene rizika zgrada, 
inženjerskih građevina i stanovništva. 
Može se istaknuti da su projektom 


Omjer [Ft] 
CODDDDIII-O PODODODO 
OTOCI =12 HRANI 


imao predviđena dodatna istraživanja 
Im 052000000-070000009 za određivanje  —potresne opasnosti 
(uključujući postojeća = istraživanja 


mikrozoniranja). Osim toga, predviđena 

je detaljna baza podataka o građevinama 
(za zgradu po zgradu) s obzirom na osnovne značajke (funkciju, 
nastanjenost, ulogu nakon potresa i slično) te procjena 
oštetljivosti (prema dostupnim podacima), a u konačnici i da se 
utvrdi rizik za stanovnike i imovinu. Unutar prijedloga projekta 
Napravljena je i preliminarna procjena rizika od potresa kojemu 
mogu biti izloženi stanovnici i infrastrukturne i druge građevine 
U slučaju jakog potresa u Zagrebu, čiji su dijelovi iskorišteni za 
procjenu ugroženosti grada Zagreba iz 2016. i 2018. godine. 
Glavni je cilj projekta doći do novih spoznaja koje će poslužiti 
službama Grada Zagreba da odluče o mjerama koje treba 
poduzeti kako bi se ljudske žrtve i gospodarski gubici nakon 
velike prirodne katastrofe sveli na najmanju moguću mjeru. 
Projektom se planiralo povezati nove znanstvene i stručne 
spoznaje s organizacijama i službama Grada Zagreba, uključujući 
preporuke od UN Office for Disaster Risk Reduction, široko 
zahvaćajući aktivnosti društva. Dodatna vrijednost projekta 
je što daje detaljan pregled povijesti, pri čemu su istaknute 





GRAĐEVINAR 71 (2019) 10, 923-947 


941 





Gradevinar 10/2019 





promjene u društvu koje su uzrokovali razorni potresi, dan je 
osvrt na promjene propisa, na razvoj istraživanja u svijetu, na 
procjene rizika i njihov razvoj, a posebice na reprezentativnu 
stručnu i znanstvenu literaturu što može poslužiti svima koji se 
bave rizicima od potresa. Očekuje se da rezultati projekta budu 
prekretnica za analize rizika u Hrvatskoj i da tek nakon realizacije 
jednog takvog projekta, koji će omogučiti detaljnije podatke o 
konstrukciji, možemo govoriti o pouzdanijim procjenama rizika 
od potresa. Ipak, treba biti svjestan da ni taj projekt neće odmah 
riješiti brojne probleme u Hrvatskoj, ali može poslužiti kao velik 
iskorak u pogledu osvješćivanja građana i odgovornih institucija 
prema značajnijem djelovanju. 

Realizacija jednog takvog projekta se najbolje može oplemeniti 
kroz platformu poput Hrvatske platforme za smanjenje rizika od 
katastrofa koja na državnoj razini izvrsno povezuje stručnjake 
koji se bave rizikom od potresa s nadležnim državnim tijelima. 
Takve inicijative su rezultirale doprinosima znanstvenih 
istraživanja na procjenama rizika (poglavlja 3.4 i 38) i 
realizacijom nekoliko projekata čiji se rezultati implementiraju 
u hrvatski sustav. Primjerice, projekt Matilda (MultinATlonal 
moduLe on Damage Assessment and countermeasures) dio je 
jednog većeg programa koja financira Europska komisija (Civil 
Protection Preparatory Action on an EU Rapid Response Capability), 
a realiziran je od 2014. do 2016. Osnovna ideja je bila razviti 
sposobnosti za internacionalne hitne slučajeve koji se po potrebi 
aktiviraju u okviru mehanizma Unije za civilnu zaštitu i ostvariti 
što bolju koordinaciju civilne zaštite u slučaju katastrofe. Bitan 
element projekta je bio uključivanje građevinskih stručnjaka u 
procese procjena oštećenja zgrada nakon potresa i suradnju 
s interventnim postrojbama. Povezivanjem znanstvenika 
s Građevinskog fakulteta u Zagrebu, stručnjaka iz prakse i 
interventnih postrojbi ostvarena je suradnja koja povezuje 
različita znanja i iskustva s ciljem optimalne reakcije nakon 
razornih potresa. Rezultati i iskustva iz projekta se postupno 
implementiraju u hrvatske sustave kroz vježbe (Istra 2017, 
ZG POTRES 2018, Cascade'19), radionice te implementaciju 
građevinskih stručnjaka u MUSAR timove i slično [99]. 

Također, ravnateljstvo civilne zaštite Ministarstva unutarnjih 
poslova provodi projekt Na putu do smanjenja rizika od katastrofa 
s ciljem edukacije djece školske dobi i podizanje svijesti građana 
O prijetnjama u Republici Hrvatskoj. Jedan od elemenata projekta 
je i nabava potresnog simulatora kako bi djeca i građani mogli 
osjetiti snagu potresa te pokušati izgraditi model građevine 
otporne na potres. Ovakve aktivnosti su izrazito važne jer je 
osvješćivanje građana ključan korak prema cjelovitom rješavanju 
problematike rizika od potresa. 

Nadalje, početkom 2019. godinejezapočeoprojekt“Sprječavanje, 
upravljanje i prevladavanje rizika od prirodnih katastrofa 
radi ublažavanja njihova utjecaja na gospodarstvo i društvo“ 
(PMO-GATE) u okviru programa Interreg Italy-Croatia 2014.- 
2020. na kojem sudjeluje Fakultet građevinarstva, arhitekture 
i geodezije Sveučilišta u Splitu (Nikolić i sur.). Sveukupni ciljevi 
ovog projekta su zajednički razvoj inovativne metodologije za 
sprječavanje, upravljanje i prevladavanje opasnosti od prirodnih 

katastrofa u uključenim regijama Italije i Hrvatske i podizanje 
razine zaštite i otpornosti na prirodne katastrofe specifične 
za područje uključenih regija, poput riječnih i morskih poplava, 
meteoroloških tsunamija i potresa. Predloženi pristup temelji 
se na integraciji procjene rizika, sprječavanja, pripravnosti i 
akcija odziva na navedene prirodne katastrofe. Taj pristup 
objedinjuje tri glavna čimbenika: kapitalizaciju postojećeg 
znanja uključenih regija u području upravljanja prirodnim 
katastrofama, definiranje mogućih scenarija uključujući detaljnu 
analizu teritorijalnih ugroženosti u skladu sa zakonodavstvom 
zajednice koja upravlja strateškom procjenom utjecaja na 
okoliš i učinkovite komunikacijske strategije koje podižu svijest 
i mijenjaju percepciju stanovništva i javnih agencija putem 
dvosmjerne komunikacije između uključenih regija i pogođenih 
članova zajednice. 

U tijeku je i realizacija projekta “Resilience Enhancement of 
ADriatic basiN from firE and SeiSmic hazards — READINESS"“ 
unutar kojeg se analiziraju građevine od posebne (strateške) 
važnosti poput škola i bolnica u tri županije [100]. U realizaciji 
projekta sudjeluju  Prirodoslovno-matematički fakultet i 
Građevinski fakultet Sveučilišta u Zagrebu, a posebice treba 
istaknuti izrazito složenu i detaljnu analizu Opće bolnice u 
Dubrovniku koja uključuje state-of-the-art ispitivanja dinamičkih 
parametara i numeričke proračune na više razina (uključujući 
nelinearnu statičku metodu postupnog guranja i nelinearnu 
dinamičku analizu po vremenskim koracima). Takvi projekti, 
odnosno investicije u analize potresne otpornosti važni su 
jer su zgrade kritične infrastrukture uglavnom starije od 50 
godina, što je uobičajeno vremensko razdoblje na koje se 
zgrade projektiraju. Građevine kritične infrastrukture važne su 
da funkcioniraju nakon djelovanja potresa, pa stoga moraju biti 
prioritetne i za seizmička pojačanja [101]. 

Slika 24. Detaljna analiza Opće bolnice u Dubrovniku: a) fotografija 
analizirane — građevine, b) rezultati eksperimentalnih 
mjerenja ambijentalnih vibracija, c) numerički model, d) 
zapisi ubrzanja u vremenu, e) krivulja kapaciteta nosivosti 
zgrade [101] 


Nažalost ima i propusta, primjerice nepovezivanje seizmičkih 
pojačanja s aktualnim aktivnostima vezanim s energetskom 
obnovom i certificiranjem zgrada (za koje je postojalo 

financiranje). Može se zaključiti da je, osim nedostatka 
financijskih sredstava, glavni problem i nedovoljno razvijena 
svijest o riziku od potresa jer se unutar energetske obnove 
propustilo prikupiti podatke o konstrukcijskim svojstvima za 
popunjavanje baza podataka o svojstvima građevina. Nova 
prilika se pokazuje jer je 2018. godine Vijeće EU revidiralo 
Direktivu vezanu za energetsku obnovu (Directive 2018/8414) 
i istaknulo nužnost i seizmičke obnove zgrada u seizmički 
ugroženim područjima. Unutar Direktive istaknute su zgrade 
koje prolaze značajnu rekonstrukciju, a Hrvatska je mora 
implementirati do ožujka 2020. Na navedene aktivnosti se 
izravno naslanjaju i problemi sustava ulaganja u održavanje 
građevina, što je posebna tema. 

Nove prilike koje se ne bi smjele propustiti odnose se na 
moderne tehnologije koje mogu omogućiti važne podatke, 
nužne za procjenu rizika. Primjerice, precizne snimke građevina 
visokom rezolucijom koristeći satelite, LIDAR, dronove 
(bespilotne letjelice), Google Street View i slično mogu se dobiti 
podaci o tlocrtnim dimenzijama, visini, katnosti i slično. Važno 
je istaknuti da isključivo takvi podaci nisu dovoljni, odnosno 
da ih trebaju obraditi stručnjaci (problemi opisani u 3.7), ali i 
nadopuniti ostalim podacima bitnim za procjene oštetljivosti 
(primjerice konstrukcijskom sustavu, funkciji, načinu korištenja 
i slično). 

Mnoge zemlje u seizmički aktivnim područjima imaju slične 
probleme s procjenama rizika kao i Hrvatska. Stoga je bitno 
imati na umu opsežne istraživačke napore na globalnoj razini 
koji su posvećeni razvitku metodologija ocjenjivanja seizmičkog 
rizika (uključujući moderne tehnologije), a mogu se iskoristiti 
i za procjene rizika u Hrvatskoj. Već je kao primjer istaknuta 
inicijativa Global Earthquake Model (GEM) koja radi na izradi 
najnaprednijih baza podataka širokih mogućnosti primjene 
uključujući programske pakete/alate za procjenu seizmičkog 
rizika. Ugrađene baze podataka i modeli trebali bi se kontinuirano 
razvijati na osnovi razmjene iskustava i suradnje korisnika, što 
uključuje i stručnjake iz Hrvatske. 

Sve prethodno navedeno kao da žudi za sustavnim i cjelovitim 
povezivanjem kroz specijaliziranu platformu koju imaju gotovo 
sve države izložene velikom riziku od potresa, i to mora biti u 
strateškim prioritetima Hrvatske. Takva platforma na vrijeme bi 
prepoznala i prethodno istaknute izazove/probleme (poglavlje 
2.) vezane za faktore seizmičkog rizika koji će se još jednom 
sažeto istaknuti. Za bolje definiranje seizmičkog hazarda 
nužno je predvidjeti seizmološka, geološka, geotehnička 
i seizmotektonska istraživanja, povećati gustoću mreže 
seizmografskih i akcelerografskih postaja, definirati detaljnu 
kartu rasjeda, provesti mikrozoniranje, kontinuirano revidirati 
karte potresne opasnosti i slično. Za bolje definiranje izloženosti 
važno je predvidjeti opsežnu (“ultimativnu“) bazu podataka o 
građevinama koja bi povezivala sve dostupne baze podataka, 
statističke podatke, podatke iz arhiva, iz projekata (znanstvenih 
i stručnih), odnosno sve dostupne atribute (opisani u 2.2) koji 
mogu pomoći za procjene seizmičkog rizika, ali i ostalih rizika 
(neke baze ih imaju oko 100). Takva baza je vrijedna jer se može 

iskoristiti i za prikupljanje brojnih ostalih podataka koji se mogu 
povezati s raznim potrebama (primjerice interventnih službi u 
situacijama nakon djelovanja razornih potresa). Bolje definiranje 
oštetljivosti se izravno nadovezuje na podatke o hazardu i 
izloženosti, a baza podataka o ošteljivosti mora povezivati sva 
dostupna istraživanja (u Hrvatskoj i svijetu), dodatno predvidjeti 
istraživanja lokalno specifičnih zgrada, kritične infrastrukture 
(bolnice, škole, mostovi) i svih ostalih parametara potrebnih 
za preciznije procjene. Sve baze je nužno kontinuirano razvijati 
i nadopunjavati te prilagođavati ih različitim potrebama, 
primjerice[102]. Prematome, jasno se ističe nužnost povezivanja 
stručnjaka (objedinjavanje znanja) i institucija (od državnih do 
lokalne samouprave) kroz platformu (centar s legimitetom poput 
IZIIS-a) gdje bi se svi prikupljeni podaci analizirali, uskladivali 
prema suvremenim znanstvenim dostignućima, iskorištavali 
za različite potrebe (osvješćivanje građenja, izradu različitih 
Uputa, osiguranje građevina, predlaganje seizmičkih ojačanja i 
slično) što će u konačnici, korak po korak, dovesti do umanjenja 
posljedica djelovanja potresa. 


5. Zaključak 


Republika Hrvatska je jedna od seizmički ugroženijih država 
u Europi, a zasada su aktivnosti vezane za rizik od potresa 
minimalne i nepovezane. Primjerice, sada u Hrvatskoj postoje 
brojne procjene rizika, različitih autora i metodologija, te nekoliko 
pojedinačnih nepovezanih inicijativa što otežava aktivnosti prema 
umanjenju posljedica, azajavnost može biti vrlo zbunjujuće. Stoga 
je iz pozicije glavnog izvršitelja za rizik od potresa u Hrvatskoj 
Napravljena analiza svih postojećih procjena rizika za Hrvatsku 
(poglavlje 3) s ciljem pregleda i boljega razumijevanja cjelokupne 
situacije vezane za procjene rizika u Hrvatskoj i u svijetu. Za 
svaku od procjena je izdvojena metodologija i najvažniji rezultati, 
ali i osvrt na doprinose i manjkavosti s ciljem međusobnog 
pozicioniranja i povezivanja. Očit je kontinuirani napredak i 
priključak suvremenim istraživanjima, što se posebice odnosi 
za zadnje procjene (primjerice poglavlje 3.8), ali ističu se i brojni 
problemi koji onemogućuju veću preciznost procjena. Problemi su 
istaknuti i kroz opis uobičajene metodologije za procjene rizika od 
potresa (poglavlje 2), pri čemu je pojedinačno analiziran svaki od 
faktora (elemenata) kroz pregled sadašnjega stanja u istraživanju 
u Hrvatskoj i svijetu. Kao glavna prepreka za pouzdane procjene 
rizika od potresa u Hrvatskoj istaknute su manjkave baze podataka 
o građevinama, a dodatno otežavaju karakteristični problemi 
poput masovne nezakonite gradnje, brojne nedokumentirane 
rekonstrukcije, lokalno specifične građevine, starost stambenog 
fonda i građevina kritične infrastrukture, slaba organizacija cijelog 
sustava, manjak financijskih sredstava i drugo. 

Unatoč manjkavostima i razlikama u rezultatima, sve postojeće 
procjene jasno ističu potres kao jedan od najvećih rizika za 
Republiku Hrvatsku s mogućim katastrofalnim posljedicama. 
Istaknuto je da bi razarajući potres (koji bi uništio dio stambenog 
fonda i/ili radna mjesta) mogao narušiti krhku ekonomsku 
stabilnost države (gospodarstvo), dodatno povećati trenutačno 

aktualno iseljavanje stanovništva i u konačnici ugroziti 
društvenu i političku stabilnost države [19]. Za države u kojima 
moguće posljedice uvelike premašuju financijske kapacitete, 
procjene rizika od potresa moraju biti od naročitog interesa za 
državne vlasti jer su osnova za provođenje politika (procjene 
sposobnosti, kapaciteta, provođenje strategija, i slično). 
Ponuđena je vizija budućnosti (poglavlje 4.) gdje bi se rizik od 
potresa razmatrao na sustavan i cjelovit način, oslanjajući se 
na suvremena znanstvena dostignuća povezana jedinstvenom 
platfomom. < Objedinjavanjem znanja te  centraliziranim 
povezivanjem stručnjaka i institucija uspostavilo bi se tijelo 
koje će se kontinuirano baviti rizikom od potresa, rješavanjem 
istaknutih problema i sustavno raditi na smanjenju posljedica. 
Takvim bi se pristupom izbjeglo propustiti prilike za djelovanje 
poput iskorištavanja pozitivnih aktivnosti vezanih za energetsku 
obnovu ili uključivanje podataka o konstrukcijskim svojstvima 
prilikom oblikovanja raznih baza podataka (primjerice popis 
stanovništva, registar zgrada i slično). 

Zaključno, svijest o riziku od potresa u Hrvatskoj zasad nije 
razvijena, sustav je relativno zanemaren, odnosno čini se da 
Nas je uljuljala mala vjerojatnost pojave (u odnosu na ostale 
rizike) potresa i da još uvijek ignoriramo činjenicu da se potres 
u Hrvatskoj ubraja u neprihvatljive rizike. Nužno je djelovati jer, 
za razliku od nekih drugih država koje su bile izlozene razornim 
potresima, još uvijek imamo vremena reagirati prije eventualne 
katastrofe. 


Zahvala 

